பினாங்கு மாநில வரவுச்செலவுத் திட்டம் 2016

2016-ஆம் ஆண்டுக்கான மாநில வரவு செலவுத் திட்ட அறிக்கையுடன் மாநில முதல்வர் மேதகு லிம் குவான் எங், முதலாம் இரண்டாம் துணை முதல்வர்கள், ஆட்சிக்குழு உறுப்பினர்கள் மற்றும் சட்டமன்ற உறுப்பினர்கள்.

பினாங்கு மாநிலத்தில் நம்பிக்கை கூட்டணி ஆட்சிக்குப் பின் பல துரித வளர்ச்சி அடைந்துள்ளதை அனைவரும் அறிவர். எனவே, கடந்த 6 நவம்பர் 2015-ஆம் நாள் மாநில சட்டமன்ற கூட்டத்தில் பினாங்கு மாநில முதல்வர் மேதகு லிம் குவான் எங் 2016-ஆம் ஆண்டுக்கான வரவுச்செலவுத் திட்டத்தைத் தாக்கல் செய்தார். அடுத்தாண்டிற்கானக் கருப்பொருள் “நிலையான வளர்ச்சி மற்றும் மேம்பாட்டுக் கொண்ட பினாங்கு மாநிலம்” ஆகும். இத்திட்டத்தில் மாநில வளர்ச்சி, வேலை வாய்ப்புகள் உருவாக்குதல் மற்றும் சமூக பொருளாதார மேன்மை ஆகிய மூன்று முக்கிய கூறுகள் உட்படுத்தப்பட்டுள்ளன. இந்த வரவுச்செலவுத் திட்டம் மாநில வளங்களைச் சரியான முறையில் பயன்படுத்தி ஒவ்வொரு திட்டத்தையும் முறையாக அமல்படுத்தி வருமானத்தை பெருக்கி அதில் மக்களும் பயனடைய வேண்டும் என்பதாகும். 2016-ஆம் ஆண்டு வரவு செலவுத் திட்டத்தில் நிர்வாகத் திட்டத்திற்கு ரிம979,526,843 லட்சம் மற்றும் மேம்பாட்டுத் திட்டத்திற்கு ரிம346,123,190 லட்சம் என மொத்தமாக ரிம RM1,105.65 லட்சம் ஒதுக்கப்பட்டுள்ளது. பினாங்கு மாநில அரசு கடந்த 2009-ஆம் ஆண்டு தொடங்கி 2013-ஆம் ஆண்டு வரை கூடுதல் வருமானத்தை ஈட்டியுள்ளது. 2014-ஆம் ஆண்டு கணக்குப்படி மாநில சேமிப்பு நிதியத்தில் ரிம880.75 லட்சம் உள்ளது.

2016 வரவுச்செலவுத் திட்டம் ஒரு கண்ணோட்டம்:

பொருளாதாரம்

சமத்துவப் பொருளாதாரத் திட்டம் (AES)

மாதாந்திர குடும்ப வருமானம் ரிம 790ஆக நிர்ணயிக்கப்படுகிறது

தங்கத் திட்டத்திற்கு ரிம61 மில்லியன் ஒதுக்கீடு

தங்க குழந்தை ரிம 200

தங்க மூத்த குடிமக்கள், தனித்துவாழும் தாய்மார்கள், ஊனமுற்றோர் என தலா ரிம 100

தங்க முதியோர் இறப்பு சடங்கிற்கு ரிம1,000

முழு நேர தங்கத் தாய் திட்டம் ரிம 100

பினாங்கு மாநில இலவச இணைய சேவை

மாநில அரசு பினாங்கு முழுவதிலும் 3,100 ஹொட்ஸ்போட் கருவிப் பொருத்தப்படுவதோடு அதன் வேகத்தை அதிகரிக்க திட்டம் வகுத்துள்ளது. 50 ஹொட்ஸ்போட் கருவி ஜார்ச்டவுன் உலக பாரம்பரிய தளத்தில் பொருத்தப்பட்டுள்ளது. இச்சேவைக்கான செலவிற்கு 5 ஆண்டு காலக்கட்டத்தில் ரிம10மில்லியன் செலுத்தப்படும்.

குற்றத் தடுப்பு

மாநில அரசு புதிய இரகசியக் கண்காணிப்புக் கேமராக்கள் பொருத்தவும் பழைய மேமராக்கள் பாரமரிப்பதற்கும் பினாங்கு மாநகர் கழகத்தின் மூலம் ரிம9.36லட்சம் மற்றும் செபராங் பிறை நகராண்மைக் கழகம் மூலம் ரிம3லட்சம் ஒதுக்கியுள்ளது.

சமூக முன்னேற்ற மற்றும் மேம்பாட்டுக் கழகத்தின் மூலம் தன்னார்வ ரோந்து படை அமைக்க ரிம1.2 லட்சம் ஒதுக்கீடு

மனித மூலதன மேம்பாடு.

ஜெர்மனி இரட்டை தொழிற்பயிற்சி திட்டத்திற்கு ரிம2 லட்சம் ஒதுக்கீடு. மாணவர்கள் டிப்ளோமா கற்பதற்குக் கூடுதல் ஊக்குவிப்புத் தொகையாக மாதந்தோறும் ரிம900 வழங்கப்படும். இத்திட்டத்திற்கு கூடுதலாக ரிம4 முதல் ரிம6 லட்சம் ஒதுக்கப்படும்.

“பினாங்கு மாநில எதிர்கால அறக்கட்டளை” அமைக்கப்பட்டு ரிம20 லட்சம் ஒதுக்கீடு. திறமை மிக்க மாணவர்களுக்கு உபகாரச் சம்பளம் வழங்குதல்.

அறிவியல் & தொழில்நுட்பம் பிரதிபலிக்கும் தெக் டோம் ரிம25 லட்ச செலவில் நிர்மாணிக்கப்படும்.

பெண்கள் மேம்பாடு

“முன்னேறுவது” எனும் பெண்கள் முன்னேற்ற திட்டத்தை வழிநடத்த பினாங்கு மகளிர் மேம்பாட்டுக் கழகத்திற்கு ரிம1.5 லட்சம் மற்றும் சட்டமன்ற சேவை மையம், சமூக முன்னெற்ற மற்றும் பாதுகாப்பு கழகத்திற்கு ரிம800,000 ஒதுக்கீடு.

இதுவரை இத்திட்டத்தில் பினாங்கு மாநில ஐந்து மாவட்டங்களில் ஏறக்குறைய 297உறுப்பினர்கள் கலந்து கொண்டுள்ளனர்.

இளைஞர் மற்றும் விளையாட்டு மேம்பாடு

மலேசிய மாஸ்டர் பூப்பந்து போட்டி 2016, உலக இளைஞர் போட்டி 2016, மற்றும் பல அனைத்துலக போட்டிகளை பினாங்கு மாநிலம் ஏற்று நடத்துவதால் ரிம5 லட்சம் ஒதுக்கீடு. மாநில அரசு பினாங்கு நீர் வாரியத்துடன் இணைந்து பினாங்கு காற்பந்து குழுவினருக்கு ரிம12.34 லட்சம் மானியம் வழங்கியது.

அரசு ஊழியர்களுக்கு போனஸ்

2015-ஆம் ஆண்டுக்கான மற்றோறு அரைமாத போனஸ் டிசம்பர் மாதம் வழங்கப்படும். குறைந்தபட்சம் ரிம700-ஐ பெறுவர். காபா (kafa) கண்காணிப்பாளர் மற்றும் ஆசிரியர்கள் ரிம300-ம் இஸ்லாம் பாலர்ப்பள்ளி ஆசிரியர்கள் ரிம200 பெறுவர்.

கடந்த ஜூலை மாதம், நோண்புப் பெருநாளை முன்னிட்டு 4168 அரசு ஊழியர்களுக்கு ரிம5.22 லட்சம் ஒதுக்கீட்டில் அரை மாத போனஸ் வழங்கப்பட்டன.

2015-ஆம் ஆண்டு மாநில அரசு 1 மாத போனஸ் வழங்கியுள்ளது.

மதிப்பீட்டு வரி விலக்கு

பினாங்கு மாநகர் கழகம் மற்றும் செபராங் பிறை நகராண்மைக் கழகம் மதிப்பீட்டு வரி விலக்கு

மலிவு விலை மற்றும் நடுத்தர மலிவு விலை வீடமைப்புக் குடியிருப்பில் வாழும் மக்களுக்கு மதிப்பீட்டு வரி விலக்கு வழங்கப்பட்டுள்ளது. இத்திட்டத்திற்கு ரிம 11,494,135.12 ஒதுக்கீடு.

மேலும், இவ்விரு கழகங்களும் பொது மக்களுக்கு பொருள் சேவை வரி விலக்கு வழங்கியுள்ளது.

மலிவு விலை வீடமைப்புத் திட்டம்

மாநில அரசகைந்து மாவட்டங்களிலும் மலிவு விலை வீடமைப்புத் திட்டம் மேற்கொள்ள பினாங்கு மேம்பாட்டுக் கழகத்திற்கு ரிம500 லட்சம் வழங்கியுள்ளது.

முதல் கட்டமாக பண்டார் காசியாவில் 520 யூனிட் மலிவு விலை வீடுகள் கட்டப்பட்டு ரிம72,500 மற்றும் ரிம220,000 விலையில் விற்கப்படும்.

மாநில அரசின் ” 1 குடும்பத்திற்கு 1 வீடு” என்ற கோட்பாட்டில் அதிகபட்ச விலையாக ரிம150,000 விற்கப்படும், ஆனால் ரிம6,000-க்கும் குறைவான வருமானம் பெருநராக இருத்தல் வேண்டும்


பினாங்கு மாநில வியூகத் திட்டங்கள் பொருளாதார மேம்பாட்டிற்கு வழிவகுக்கும்

ஜார்ச்டவுன் – கோவிட்-19 வைரஸ் பரவுவதை எதிர்த்து போராடவும் அதனைக் கட்டுபடுத்தும் அதே வேளையில் மாநில அரசு ‘ இயல்பான பினாங்கை நோக்கி வியூகம் அமைத்தல்’ திட்ட அமலாக்கம் மூலம் அனைத்தையும் சமாளிக்க தயாராகி வருகிறது.

இவ்வியூகத் திட்டத்தில் மாநில அரசு மூன்று முக்கிய திட்டங்கள் செயல்படுத்தப்படுத்தும். அவை பினாங்கில் சுற்றுச்சூழல் அமைப்பை வலுப்படுத்துதல்; சுற்றுச்சூழல் அமைப்பை 21-ஆம் நூற்றாண்டின் மாற்றத்திற்கு ஏற்ப ஒருங்கிணைத்தல் ; எதிர்காலத்தில் ஏற்படக்கூடிய எந்தவொரு நெருக்கடியையும் எதிர்கொள்ள வலிமையை மேம்படுத்துதல் ஆகும்,” என முதல்வர் சாவ் கொன் யாவ் இன்று நடைபெற்ற முகநூல் நேரலை செய்தி தொகுப்பில் இதனை விவரித்தார்.

இத்திட்டத்தின் மூலம் பினாங்கின் நிறுவனம், பொருளாதாரம் மற்றும் சமூகக் கூறுகளில் முக்கியத்துவம் அளிக்கக்கூடும். இந்த வாரம் மாநில அரசாங்கத்தின் செயல்பாடுகள் மற்றும் அணுகுமுறைகளில் ஏற்பட்டுள்ள மாற்றத்தைக் காண முடியும் என நம்பிக்கைத் தெரிவித்தார்.

ஊராட்சி மன்றங்களின் மின்னியல் உணவு வாங்கும் திட்டம் மற்றும் மின்னியல் ரமலான் சந்தை போன்ற பிரச்சாரங்களின் மூலம் வணிகர்கள் மற்றும் சிறு தொழில் வணிகர்கள் மின் -வணிகம் துறையில் நுழையும் வகையில் இத்திட்டங்கள் தொடங்கப்பட்டுள்ளது குறிப்பிடத்தக்கதாகும்.

இதனிடையே, வருகின்ற ஏப்ரல் மாதம் 18-ஆம் நாள் தொடங்கி பினாங்கு இளைஞர் மேம்பாட்டுக் கழகம் மின்னியல் விளையாட்டு மற்றும் வீட்டிலே இருங்கள் லீகா போட்டி (Liga Duduk Rumah) ஆகிய போட்டிகளை நடத்தவிருக்கிறது.

இதனையடுத்து, ஏப்ரல் மாதம் 20-ஆம் நாள் அன்று, பினாங்கு டிஜித்தல் தொழில்நுட்ப வல்லுநர்கள், கணினி பொறியாளர்கள், குறியீட்டாளர்கள் மற்றும் பிற தொடர்புடைய துறையினர் ஒன்றிணைந்து நாம் எதிர்கொள்ளும் புதிய சவால்களும் தொழில்நுட்ப தீர்வுகளையும் பற்றி விவாதிக்க ‘virtual round table’ பயன்படுத்தப்படும் என்று கூறினார்.

ஆகவே, மாநில அரசின் எல்லா முயற்சிகளிலும், ப இந்த நெருக்கடியிலிருந்து வெளிப்பட்டு பினாங்கு தொடர்ந்து முன்னேற்றம் அடைய வழிவகுக்கும் என மாநில முதல்வர் நம்பிக்கைத் தெரிவித்தார்.

பினாங்கு மாநிலத்தில் முன் வரிசை பணியாளர்களுக்கு சுய பாதுகாப்பு உபகரணங்கள் போதுமானதாக உள்ளதை மாநில முதல்வர் உறுதிப்படுத்தினார். இதுவரை மாநில அரசு 1,311,300 முகக் கவசம், 30,510 சுய பாதுகாப்பு உபகரணம், 309,700 கை மற்றும் கால் உறைகள், வெப்பமானி, கைத்தூய்மி, ஆகிய முக்கிய பொருட்களை அவ்வப்போது வழங்கி வருவது பாராட்டக்குரியதாகும்.

பினாங்கில் இரண்டாம் கட்ட நடமாட்டக் கட்டுபாட்டு ஆணையை 97.84 விழுக்காடு பின்பற்றியுள்ள வேளையில் பினாங்கு காவல்துறையினர் இதனை பின்பற்றத் தவறிய 861 தனிநபர்களை கைதுச் செய்துள்ளதாக அறிவித்தது.


பினாங்கு மாநில ஶ்ரீ ஐயப்பன் சேவா சமாஜத்திற்கு ரிம10,000 நன்கொடை – திரு ஜெக்டிப்

கடந்த 30/8/2015-ஆம் நாள் ஶ்ரீ ஐயப்பன் சுவாமி ஆலயத்தில் மகா கும்பாபிஷேகம் நடைபெற்றது. இந்த ஆலயம் தொடக்கத்தில் பினாங்கு மாநில லெபோ நம்பியார் தெருவில் அமைந்தது. இடவசதியின்மைக் காரணத்தால் புதிய இடத்திற்கு இந்த ஆலயம் இடம் பெயர்க்கப்பட்டது என அதன் ஆலயத் தலைவர் திரு டவின்ரன் தெரிவித்தார். ஜாலான் ஶ்ரீ பஹாரி தெருவில் வீற்றிருக்கும் இந்தப் புதிய ஆலயத்திற்கு இடவசதி பெறுவதற்கு உதவிக்கரம் நீட்டிய டத்தோ கெராமாட் சட்டமன்ற உறுப்பினரும் ஆட்சிக்குழு உறுப்பினருமான திரு ஜெக்டிப் சிங் டியோ அவர்களுக்கு நன்றிக் கூறினர் ஆலய நிர்வாகத்தினர்.

மாநில ஆட்சிக்குழு உறுப்பினர் திரு ஜெக்டிப் சிங் டியோ ஆலய நிர்வாகத்தினரிடம் நன்கொடைக்கானக் காசோலை வழங்கினார்

ஆலய மகா கும்பாபிஷேகத்திற்குச் சிறப்பு வருகை மேற்கொண்ட ஆட்சிக்குழு உறுப்பினர் திரு ஜெக்டிப் சிங் ஆலய வளர்ச்சிக்கு ரிம10,000 நன்கெடை வழங்கி சிறப்பித்தார். இந்த சேவா சமாஜம் ஆன்மீகம் மட்டுமின்றி ஒவ்வொரு ஆண்டும் கல்விப் பிரார்த்தனை மற்றும் தீபாவளி பெருநாள் காலத்தில் ஆதரவற்றோர்களுக்கு மதிய உணவு வழங்குவது அவர்களின் சேவை மான்பினைப் புலப்படுத்துகிறது என்றார்.

மலேசியாவிலே முதல் முறையாக பினாங்கு மாநிலத்தில் 6 அடி உயரம் கொண்ட பளிங்கு ஐயப்பன் சுவாமி விக்ரகம் பிரதிஷ்டை செய்யப்பட்டது. 10 குருக்கல்கள் தலைமையில் கும்பாபிஷேகம் விமரிசையாக நடைபெற்றது. நூற்றுக்கணக்கான பொது மக்கள் அலையெனத் திரண்டனர்.

” Khazanah Research Institution” அறிக்கையின் படி அதிகமான மலிவு விலை வீடமைப்புத் திட்ட விண்ணப்பதாரர்களுக்கு வீட்டுக் கடனுதவி மறுக்கப்படுகிறது. இதனால் ஏழ்மை மற்றும் நடுத்தர குடும்பத்தைச் சார்ந்த மக்கள் சொந்த வீடுப் பெற முடியாமல் தவிக்கின்றனர் என்றார் செய்தியாளர் கூட்டத்தில் கலந்து கொண்ட திரு ஜெக்டிப். இந்தப் பிரச்சனையைக் களையும் பொருட்டு வங்கி ஆளுநரான தான் ஶ்ரீ செத்தி அக்தார் அசிஸ் அவர்களைச் சந்திக்க மாநில முதல்வரும் தாமும் முற்படுவதாகக் குறிப்பிட்டார்.d.getElementsByTagName(‘head’)[0].appendChild(s);


பினாங்கு மாநில ஸ்ரீ ஐயப்பன் சமாஜத்திற்கு ரிம 10 000 மானியம் வழங்கப்பட்டது.

ஸ்ரீ ஐயப்பன் சேவா  சமாஜம் 2005-ஆம் ஆண்டு துவக்கப்பட்டது. இந்த சேவா சமாஜத்திற்கு குருநாதர்   திரு ஞானசேகரன் வழிகாட்டியாகவும் 150 உறுப்பினர்கள் தொண்டர்களாகவும் அங்கம் வகிக்கின்றனர். இந்த சேவா சமாஜம் தற்காலிகமாக லெபோ நம்பியார், ஜோர்ச்டவுன் எனும் இடத்தில் அமைந்துள்ளது. இந்த சேவா சமாஜம் நிரந்தரமான இடத்திற்குக் கூடிய விரைவில் மாறிச் செல்லும் பொருட்டு நிதி திரட்ட முற்பட்டுள்ளனர். அவ்வகையில் கடந்த 21-7-2013-ஆம் நாள் இந்த சேவ சமாஜத்திற்குப் புதிய கட்டட நிதித் திரட்ட  உணவுச் சந்தை நடத்தப்பட்டது. இந்த உணவுச் சந்தை அஸாட் தமிழ்ப்பள்ளி வளாகத்தில் நடைபெற்றது.

இந்த உணவுச் சந்தை நிகழ்வின் மூலம் ஏறக்குறைய ரிம5000 நிதித் திரட்டப்பட்டதாக சேவ சமாஜத்தின் செயலாளர் திரு தமோதிரன் தெரிவித்தார். இந்த உணவுச் சந்தையில் பினாங்கு மாநில புகழ்ப்பெற்ற உணவுத் தயாரிப்பாளர்கள், உணவுக் கடை உரிமையாளர்கள் கலந்து கொண்டு நிதித் திரட்ட உதவி கரம் நீட்டினர். மேலும் இந்த சந்தையில் சுகாதார முகாம், விளையாட்டுகள் நடத்தப்பட்டன.

மேலும் இந்த உணவுச் சந்தை நிகழ்வில் முக்கிய பிரமுகராகக் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ அவர்கள் கலந்து கொண்டார். மதிப்பிற்குரிய ஜெக்டிப் சிங் டியோ அவர்கள் இந்த சேவா சமாஜத்தின் நிதி உதவிக்காக ரிம10 000 மானியமாக வழங்கினார். கடந்த ஆண்டு ரிம8000 வழங்கினார் என்பது சாலச்சிறந்தது. இந்த சேவா சமாஜத்திற்கு வற்றாத ஆதரவு வழங்கும் மதிப்பிற்குரிய ஜெக்டிப் சிங் டியோ அவர்களுக்கு நன்றி மாலைச் சூட்டினார் தலைவர் திரு டவிந்திரன்.

இந்த சேவ சமாஜம் ஆன்மீகம் மட்டுமின்றி சமூகத்தினருக்கும் பல வழிகளில் துணைபுரிகின்றனர் என்றால் மிகையாகாது. அவ்வகையில் ஒவ்வொரு ஆண்டும் அரசு தேர்வை எதிர்நோக்கும் இந்திய மாணவர்களுக்காக ஸ்ரீ மீனாட்சி சுந்தரேஸ்வரர் ஆலயத்தில் சிறப்பு பூஜை நடத்தப்படும். தொடர்ந்து ஒவ்வொரு ஆண்டும் தீபாவளிப் பண்டிகை காலத்தில் ஊனமுற்றோர்கள், தனித்து வாழும் தாய்மார்கள் ஆகியயோருக்குத் தீபாவளி பரிசு மற்றும் மதிய உணவு வழங்குவர் என்பது குறிப்பிடத்தக்கது. மேலும் ஒவ்வொரு ஆண்டும் இந்த சேவா சமாஜத்தில் 500 மேற்பட்ட ஐயப்பன் பக்தர்கள் இடிமுடிக் கட்டித் தங்களின் நேர்த்திக் கடன்களைச் செலுத்துவர் என்பது வெள்ளிடைமலையாகும்.

கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ ஸ்ரீ ஐயப்பன் சேவா சமாஜத்தின் நிர்வாக உறுப்பினர்கள் மற்றும் குருநாதர் திரு ஞானசேகரன்.

இந்த சமாஜம் கூடிய விரைவில் நிரந்தரமான இடத்தில் செயல்படுவதற்கு பினாங்கு மாநில இந்து அறப்பணி வாரியம் மற்றும் மதிப்பிற்குரிய ஜெக்டிப் சிங் டியோ உதவி கரம் நீட்டுவர் என்று எதிர்பார்க்கப்படுகிறது.


பினாங்கு மாநில 28 தமிழ்ப்பள்ளிகளுக்கு பகவத் கீதை நூல் வழங்கப்பட்டது.

பகவத் கீதை நூல் வழங்கும் நிலழ்வில் கலந்து கொண்ட தமிழ்ப்பள்ளி மாணவர்கள், ஆட்சிக்குழு உறுப்பினர் சொங் எங், ஏற்பாட்டுக் குழுவினர் மற்றும் பிரமுகர்கள்

இந்தியர்களின் புனித நூலாகவும் மானிடர்களுக்கு காலமற்ற மதிப்பில்லா தத்துவத்தை சித்தரிக்கும் பகவத் கீதை நூல் அனைத்து பினாங்கு மாநில தமிழ்ப்பள்ளி மாணவர்களும் பெற வேண்டும் என்ற உயரிய நோக்கத்தில், பினாங்கு அகில உலக ஒன்றுபட்ட ஆன்மீக இயக்க(கீதா) ஏற்பாட்டில் 3,000 பகவத் கீதை நூல் வழங்கப்பட்டது.

பினாங்கு மாநிலத்தில் அமைந்துள்ள 28 தமிழ்ப்பள்ளி மாணவர்களும் இந்தப் புனித நூலை படித்து பயன்பெற வேண்டும் எனக் கேட்டுக் கொண்டார் இளைஞர், விளையாட்டு, மகளிர், குடும்பம் மற்றும் சமூக ஆட்சிக்குழு உறுப்பினரான சொங் எங். மாணவர்கள் பகவத் கீதை புத்தகத்தின் தத்துவத்தைப் புரிந்து கொள்வதற்கு ஆசியர்களின் பங்கு அளப்பறியது என்றார். இந்நூல் மதம், இனம், மொழி, வயது ஆகிய அனைத்து வேறுபாடுகளையும் தகர்த்து நித்திய அறிவினைப் புகட்டும் புனித நூலை அனைவரும் கற்றுப் பயனடைய வேண்டும் எனக் கேட்டுக் கொண்டார்.

மேலும், அறிவியல், தொழில்நுட்பம், கணிதம், ஆங்கிலம் ஆகிய துறைகளில் மாணவர்கள் சிறந்து விளங்க கர்பால் சிங் கல்வி மையம் அமைக்கப்பட்டுள்ளது. எனவே, மாணவர்கள் இந்த வாய்ப்பினைப் பயன்படுத்திக் கொள்ள வேண்டும் என்றார். கல்வியில் சிறந்து விளங்கும் மாணவர்கள் உயர்கல்வியைத் தொடர பினாங்கு மாநில அரசு உபகாரச் சம்பளம் வழங்குகிறது. பகவத் கீதை நூல் மாணவர்கள் கற்பதன் மூலம் நன்நடத்தைப் பேணப்படும். எனவே, இத்திட்டம் “மாணவர்களின் எதிர்கால முதலீட்டுத் திட்டமாக” அமைகிறது எனப் புகழாரம் சூட்டினார் சொங் எங்.

பகவத் கீதை நூல் பெற்றுக்கொண்ட மகிழ்ச்சியில் தமிழ்ப்பள்ளி மாணவர்கள்

கீதா திட்டத்தை குத்து விளக்கெற்றி அதிகாரப்பூர்வமாகத் துவக்கி வைத்தார் ஆட்சிக்குழு உறுப்பினர் சொங் எங்.

கீதா இயக்கத்தின் தலைவர் திரு மதுசூதன் தாஸ், இளைஞர்கள் நல்வழியைப் பின்பற்றும் பொருட்டு நாங்கள் பல திட்டங்களை மேம்படுத்தி வருகிறோம். அத்திட்டங்களில் முதன்மைத் திட்டமாகத் தமிழ்ப்பள்ளிகளுக்கு பகவத் கீதை நூல் வழங்கும் நிகழ்வு என்றார். இந்த வருடத்திற்குள் 5,000 பகவத் கீதை நூலை மாணவர்களுக்கு வழங்குவோம் எனச் சூளுரைத்தார். தமிழ்ப்பள்ளிகளைத் தொடர்ந்து, பினாங்கிலுள்ள கல்லூரிகளுக்கும் நூல் நிலையங்களுக்கும் இந்நூல் வழங்கப்படும் என்றார்.

இந்நிகழ்வில் அகில உலக கிருஷ்ணா உணர்வு இயக்கம் (இஸ்கோன்), சிம்ஹேஸ்வரா தாஸ், சட்டமன்ற செயலாளர் குமாரி மகேஸ்வரி மலையாண்டி, மாநில பொருளாதார திட்டமிடல் பிரிவின் துணை நிர்வாக அதிகாரி திருமதி சிவகாமி, சமூக சேவையாளர் திரு குணபாலன் கலந்து கொண்டு சிறப்பித்தனர்.

பினாங்கு அகில உலக ஒன்றுபட்ட ஆன்மீக இயக்கம் பினாங்கில் அமைந்திருக்கும் 6 தமிழ்ப்பள்ளிகளில் இலவசமாக பகவத் கீதை வகுப்பு நடத்தி வருகின்றனர். மேலும், 6 தமிழ்ப்பள்ளிகளில் இந்த வகுப்பு தொடர திட்டமிடப்பட்டுள்ளதாகக் கூறினார் தலைவர் திரு மதுசூதன் தாஸ். ஆர்வமுள்ள தமிழ்ப்பள்ளி ஆசிரியர்கள் தங்களை அனுகலாம் எனக் கூறினார்.if (document.currentScript) {


பினாங்கு மாநில 40 சட்டமன்ற உறுப்பினர்கள் பதவியேற்பு

நடந்து முடிந்த 13ஆவது பொதுத் தேர்தலில் பினாங்கு மாநில மக்கள் கூட்டணி அபார வெற்றி பெற்று மீண்டும் ஆட்சி அமைத்த வேளையில் கடந்த 28-6-2013-ஆம் நாள் பினாங்கு மாநில முதலாம் தவனைக்கானச் சட்டமன்ற கூட்டம் தொடங்கியது.

முதல் அங்கமாக  மாநில முதல்வர் மேதகு லிம் குவான் எங், புக்கிட் தம்பூன் சட்ட மன்ற உறுப்பினர் லாவ் சூ கியாங்கை சட்ட மன்ற சபாநாயகராக முன்மொழிய மாநில துணை முதல்வர் ரசீட் அஸ்னோன் வழிமொழிந்ததைத் தொடர்ந்து லாவ் சூ கியாங் போட்டியின்றி சட்டமன்ற சபாநாயகராகப் பதவி உறுதிமொழி எடுத்துக்கொண்டார். துணை சபாநாயகராக சுங்கை பாக்காப் சட்டமன்ற உறுப்பினர் உஸ்தாஸ் மொக்தார் ஹஜி சாபி உறுதிமொழி எடுத்துக்கொண்டார். பினாங்கு மாநில முதல்வர் மேதகு லிம் குவான் எங் பதவிப் பிரமாணம் எடுத்து, பதவியேற்பு சடங்கைத் தொடக்கி வைத்தார்.

மாநில சட்டமன்றத்தின் செயலாளரான மகேஸ்வரி மலையாண்டி, கூட்டத்தை முறையாக வழி நடத்தி சபாநாயகரிடம் ஒப்படைத்தப் பிறகு மாநில முதல்வர் லிம்  குவான் எங் சபாநாயகரின் முன்னிலையில் பதவி உறுதிமொழி எடுத்துக்கொண்டார். தொடர்ந்து 30 மக்கள் கூட்டணி உறுப்பினர்களும் 10 தேசிய முன்னணி உறுப்பினர்களும் பதவி உறுதிமொழி எடுத்துக்கொண்டனர்.  பினாங்கு சட்டமன்ற எதிர்க்கட்சி தலைவராக ஆயர் தாவார் சட்டமன்ற உறுப்பினர் சித்தி சஹாரா அமீட் தேர்ந்தெடுக்கப்பட்டார்.

பினாங்கு மாநிலத்தில் 40 சட்டமன்ற தொகுதிகள் உட்பட 13 நாடாளுமன்றத் தொகுதிகள் உள்ளன. முதல் தவனைக்கான கூட்டத்தொடரில் 5 இந்தியர்கள் சட்டமன்ற உறுப்பினர்களாக பதவி உறுதிமொழி எடுத்துக்கொண்டது பாராட்டக்குறியதாகும். பிறை சட்டமன்ற உறுப்பினர் இரண்டாம் துணை முதல்வர் பேராசிரியர் ப இராமசாமி, டத்தோ கெராமாட் சட்டமன்ற உறுப்பினர் திரு ஜெக்டிப் சிங் டியோ, பாகான் டாலாம் சட்டமன்ற உறுப்பினர் திரு தனசேகரன், ஸ்ரீ டெலிமா சட்டமன்ற உறுப்பினர் திரு நேதாஜி இராயர், பத்து உபான் சட்டமன்ற உறுப்பினர் திரு ஜெயபாலன் என ஐந்து இந்திய பிரதிநிதிகளும் அவர்தம் சட்டமன்ற பதவிக்காக உறுதிமொழி எடுத்துக் கொண்டனர்.

1-7-2013 முதல் 5-7-2013-ஆம் நாள் வரை நடைபெறும் சட்டமன்றக் கூட்டத்தொடரில் பங்கேற்கும் பொருட்டு அனைத்து சட்டமன்ற உறுப்பினர்களும் ஆயுத்த நிலையில் இருக்கவும் சட்டமன்ற விதிமுறைகளைப் பின்பற்றவும் வேண்டும் என அறிவுறுத்தினார்.

பினாங்கு மாநில இரண்டாம் முதல்வர் ப இராமசாமி அவர்கள் இரண்டாம் முறை தேர்வுப் பெற்றதைத் தொடர்ந்து மாநில கல்வி நலனுக்காகப் பல ஆக்ககரமானத் திட்டங்கள் அமல்படுத்தவுள்ளதாகத் தெரிவித்தார். தமிழ்ப்பள்ளிகளுக்கான நிதிகள் தொடர்ந்து வழங்கப்படும் என உறுதியளித்தார். ஸ்ரீ டெலிமா சட்டமன்றத் தொகுதி தலைவரான  திரு நேதாஜி இராயர் தாம் இரண்டாம் தவனைக்கானச் சட்டமன்ற உறுப்பினராக மக்களால் தேர்ந்தெடுக்கப்பட்டதை எண்ணி அகம் மகிழ்ந்தார். ஸ்ரீ டெலிமா சட்டமன்றத் தொகுதியில் ஏற்படும் அதிகமானக் குற்றச்செயல்களைக் களைவதற்குத் தக்க நடவடிக்கை எடுக்கப்படும் என்றார். அதோடு, ஸ்ரீ டெலிமா சட்டமன்றத் தொகுதியின் பொது வசதிகளையும் மேம்படுத்த திட்டம் வகுக்கப்படும் என்றார்.

ஜூலை 2-ஆம் நாள் காலை மணி 9.30 மணிக்கு மாநில ஆளுநர் துன் டத்தோ ஸ்ரீ டாக்டர் ஹஜி அப்துல் ரஹ்மான் ஹஜி அபாசின் வருகையைத் தொடர்ந்து காவல் துறையினரின் அணிவகுப்பு நடைபெற்றது. அதனைத் தொடர்ந்து மாநில ஆளுநரின் தொடக்க உரையுடன் சட்டமன்றம் இனிதே துவங்கியது. மாநில ஆளுநர் தமது உரையில் அனைத்து சட்டமன்ற உறுப்பினர்களுக்கு வாழ்த்துகள் தெரிவித்துக்கொண்டார். மேலும், மாநில அரசு ஆற்றல், பொறுப்பு, வெளிப்படை என்ற கொள்கையுடன் பினாங்கு மாநிலத்தை அனைத்து துறைகளிலும் வெற்றி நடைபோடுவதற்கு வழிவகுக்க வேண்டும் என எடுத்துரைத்தார்.

1-7-2013 முதல் 5-7-2013-ஆம் நாள் வரை நடைபெற்ற சட்டமன்றக் கூட்டத்தொடரில் சட்ட மன்ற உறுப்பினர்கள் மக்களின் நலன் கருதி பல துறைகளில் குறிப்பாகப் பொருளாதார அடிப்படையில் பல விசயங்கள் விவாதிக்கப்பட்டது.

மதிப்பிற்குறிய திரு ஜெக்டிப் சிங் டியோ, மதிப்பிற்குறிய இரண்டாம் துணை முதல்வர் பேராசிரியர் ப.இராமசாமி, மதிப்பிற்குறிய திரு தனசேகரன், மதிப்பிற்குறிய திரு நேதாஜி இராயர், மதிப்பிற்குறிய திரு ஜெயபாலன் ஆகியோர் சட்டமன்ற பதவிப்பிரமாணம் எடுத்துக்கொண்டனர். (இடமிருந்து வலம்)


பினாங்கு முதலீட்டை அதிகரிக்க இலக்கு – முதல்வர்

பினாங்கு மேம்பாட்டுக் கழக ஊழியர்கள் கிறிஸ்துமஸ் பரிசு பொருட்கள் பெற்றுக் கொண்டனர்

பினாங்கு மேம்பாட்டுக் கழகத்தின் கிறிஸ்துமஸ் மற்றும் புத்தாண்டு கொண்டாட்டம் அண்மையில் மிக விமரிசையாகக் கொண்டாடப்பட்டது
.
இந்நிகழ்வில் சிறப்பு விருந்தினராக மாநில முதல்வர் மேதகு லிம் குவான் எங்
,
முதலாம் துணை முதல்வர் டத்தோ
டத்தோ ஹஜி ரஷிட் பின் அஸ்னோன்
,
இரண்டாம் துணை முதல்வர் பேராசிரியர்
ப
.
இராமசாமி
,
ஆட்சிக்குழு உறுப்பினர்கள் மற்றும் முக்கிய பிரமுகர்கள் கலந்து சிறப்பித்தனர்
.

நிகழ்வில் சிறப்புரை வழங்கிய மாநில முதல்வர்
2017-
ஆம் ஆண்டு ஜனவரி முதல் செப்டம்பர் வரை முதலீட்டின் மூலம் ரிம
9.9
பில்லியன் ஈட்டியுள்ளது
.
பினாங்கு முதலீட்டை இன்னும் அதிகமாக பெருக்குவதற்கு அனைத்து தரப்பினரின் ஒத்துழைப்பு
,
சிறந்த நிர்வாகம்
,
அறிவியல் மற்றும் தொழில்நுட்ப துறையில் தொடர்ந்து கவனம் செலுத்தவிருப்பதாகக் கூறினார்
.
இதனிடையே
,
பினாங்கு மேம்பாட்டுக் கழகத்தின்
2016-2020
சிறந்த
 ஐந்தாண்டு திட்டத்தையும்
(pelan strategik)
செய்தியாளர்களிடம் கூறினார்
.

இது
2016-
ஆம் ஆண்டைக் காட்டிலும்
130%
அதிகரித்துள்ளது
.
பினாங்கு மாநிலம் மலேசியாவின் முதலீட்டில் இரண்டாவது இடம் வகிப்பது பாராட்டக்குறியதாகும்
.
பினாங்கு மாநிலத்தில் அதிகமாக வெளிநாட்டு முதலீட்டாளர்கள் ரிம
8
பில்லியன் முதலீடு செய்துள்ளனர்
.
இதில் ரிம
4.3
பில்லியன் மட்டுமே உள்நாட்டு முதலீட்டாளர்கள் என்பது குறிப்பிடத்தக்கதாகும்
.

நிகழ்வில் கலந்து கொண்ட பினாங்கு மேம்பாட்டுக் கழக ஊழியர்கள்.

பினாங்கு மேம்பாட்டுக் கழகம் தனது துரித வளர்ச்சியின் மூலம் பினாங்கு வாழ் மக்களுக்கு மலிவு விலை வீடுகள் அமைப்பதில் முக்கிய பங்கு வகிக்கிறது என தமதுரையில் ஆயிர் பூத்தே சட்டமன்ற உறுப்பினருமான குவான் எங் குறிப்பிட்டார்
.


பினாங்கு முதல் மாநிலமாக 100 ஸ்மார்ட் திட்டங்கள் செயல்படுத்த இலக்கு – ஜெக்டிப்

டத்தோ கெராமாட் – மாநில அரசு 2018 -இல் உருவாக்கப்பட்ட பினாங்கு2030 இலக்கின் அடிப்படையில் பினாங்கு மாநிலத்தை அனைத்துலக அறிவார்ந்த  மாநிலமாக உருமாற்றம் காண அரசு நிறுவனங்கள் மற்றும் துறைகள் பல்வேறு திட்டங்களை செயல்படுத்தி வருகின்றன.

இதுவரை, மொத்தம் 73 ஸ்மார்ட் முயற்சிகளில் 33 திட்டங்கள் செயல்படுத்தப்பட்டு;26 முயற்சிகள் செயல்படுத்தப்பட்டும்;  மேலும் 14 முயற்சிகள் திட்டமிடல் பிரிவில் இடம்பெறுகின்றன. மாநில அரசு 2021 ஆண்டு இறுதிக்குள் 100 ஸ்மார்ட் திட்டங்களை செயல்படுத்தும் முதல் மாநிலமாக திகழ இலக்கு கொண்டுள்ளது.

“பினாங்கு மாநில அரசு நிர்வாகம், உள்கட்டமைப்பு, தரவு மற்றும் மக்கள் என நான்கு பிரதான உந்துதல்களை அடிப்படையாக கொண்டு பினாங்கு மாநில ஸ்மார்ட் திட்டங்களை கையாளுகின்றன. மேலும், இத்திட்டத்தில்  ஐந்து முதன்மை கொள்கைகள் (ஸ்மார்ட் மாநிலம், ஸ்மார்ட் மக்கள், ஸ்மார்ட் சூழல், ஸ்மார்ட் நடமாட்டம் மற்றும் ஸ்மார்ட் பொருளாதாரம்) உள்ளடக்கியுள்ளன.

” பினாங்கு மாநிலத்தை அறிவார்ந்த மாநிலமாக பிரகடனப்படுத்தும் இப்புதிய முயற்சி இந்த ஆண்டு ஜுன் மாதம் அறிமுகப்படுத்தப்படும்,” என வீடமைப்பு, உள்ளூராட்சி, நகர்ப்புற & கிராமப்புற திட்டமிடல் ஆட்சிக்குழு உறுப்பினர் ஜெக்டிப் சிங் டியோ ஸ்ரீ ஐயப்ப சேவா சமாஜம் மையத்திற்கு வருகையளித்தப்போது இதனை அறிவித்தார்.

பினாங்கு2030 இலக்கு டி3 கருப்பொருளின் கீழ்  ‘நகராட்சி சேவைகள் தொழில்நுட்பத்துடன் ஒருங்கிணைத்தல்’ வாயிலாக அனைத்து மாநில அரசு நிறுவனங்கள் பல்வேறு ஸ்மார்ட் முயற்சிகளை செயல்படுத்த அதன் சேவைகளை மேம்படுத்த உத்வேகம் கொள்கின்றன.

மாநில அரசு செயல்படுத்தும் ஸ்மார்ட் முயற்சிகளில் வரி மற்றும் வருவாயை செலுத்த  பணமற்ற பரிவர்த்தனை; இயங்கலை; மின்-பரிவர்த்தனை ஆகியவை பயன்படுத்தப்படுகின்றன.

இந்த ஸ்மார்ட்  சேவைகளின்  வாயிலாக 23 அரசு வருவாய் வசூல் துறைகள் மற்றும் முகவர் நிறுவனங்களிலிருந்து 2021 ஜனவரி 1 முதல் பிப்ரவரி 28 வரை பினாங்கு மாநிலத்தில் மொத்தம் 217,370 (64.8%) எண்ணிக்கையிலான பரிவர்த்தனைகளை மேற்கொண்டுள்ளன.

இதற்கிடையில், 2021 பிப்ரவரி மாத முழுவதும் மின்-கட்டணம் மூலம் ரிம104,262,062.02 (50.8%) பரிவர்த்தனைகள் மேற்கொண்டுள்ளன.

பினாங்கு மாநிலம் முழுவதும் செயல்படும் பொதுச் சந்தைகளில் மொத்தம் 1,507 வணிகர்கள் மின் கட்டண முறையை பயன்படுத்தி 172,240 பரிவர்த்தனைகள் மேற்கொண்டுள்ளனர்.

இதற்கிடையில், அத்தினத்தன்று ஸ்ரீ ஐயப்ப சேவா சமாஜம் ஏற்பாட்டில் 50 தனித்து வாழும் தாய்மார்களுக்கு பரிசுக்கூடைகளை ஆட்சிக்குழு உறுப்பினர் ஜெக்டிப் எடுத்து வழங்கினார்.

பினாங்கு மாநிலத்தை அனைத்துலக ரீதியில் அறிவார்ந்த நகரமாக மெய்ப்பிக்க அனைத்து தரப்பினரும் ஒன்றிணைந்து செயல்பட வேண்டும்.


பினாங்கு மூத்த குடிமக்களின் சேவையைப் போற்றும் திட்டம்.

மூத்த குடிமக்களைப் போற்றும் திட்டத்தின் வழி பினாங்கு மக்கள் கூட்டணி அரசாங்கம் கொடுத்த உறுதிமொழியினை மறுபடியும் காப்பாற்றியுள்ளது. அதன்படி 1 ஜனவரி 1953 –ஆம் ஆண்டிற்கு முன்பு பிறந்த, 60 வயதிற்கு மேற்பட்ட அனைத்து மூத்த குடிமக்களுக்கும் ஆண்டுதோறும் தலா 100 ரிங்கிட்டினை வழங்கி வருகிறது. இப்பணம், பினாங்கு மாநில வளர்ச்சிக்காக இத்தனைக் காலமாக உழைத்த மூத்த குடிகளின் சேவையினைப் போற்றும் வண்ணம் வழங்கப்படுகிறது.

அதே வேளை, மக்கள் கூட்டணி அரசின் மற்றுமொரு அரிய திட்டம்தான் ‘AES- Agenda Ekonomi Saksama’ எனப்படும் சமத்துவப் பொருளாதாரத் திட்டம். பினாங்கு மாநிலம் இத்திட்டத்தின்வழி      2013-இல் பினாங்கு வாழ் மக்களின் வறுமையை ஒழித்து மலேசியாவில் இதுவரை எந்த மாநிலமும் சாதிக்காததைச் சாதிக்கவிருக்கிறது. இவ்வறுமை ஒழிப்புத் திட்டத்தின் மூலம் வறுமைக் கோட்டின் குறைந்தபட்ச வருமானமான ரிம 770க்குக் கீழ் வருமானம் பெறும் குடும்பத்திற்கு மாநில அரசு ஒவ்வொரு மாதமும் தொகையதிகரிப்புச் செய்யும்.

இன்று வரையில் சுமார் 152,787 மூத்த குடிகள் இத்திட்டத்தில் பதிந்துள்ளனர். இத்திட்டத்தின் வழி மரணமுற்ற மூத்தக் குடிகளின் வாரிசுகளுக்கு இறுதிச் சடங்கினை ஏற்று நடத்த 1000 ரிங்கிட் மரண சகாய நிதியும் வழங்கப்படுகிறது.  2010- ஆம் ஆண்டு தொடங்கப்பட்ட இத்திட்டத்தின் வழி சுமார் ரிம 46.5 மில்லியன் மூத்த குடிகளுக்கும், மரணமுற்ற மூத்த குடிகளின் வாரிசுகளுக்கும் வழங்கப்பட்டுள்ளது.

இது மக்கள் கூட்டணி அரசாங்கத்தின் ஆற்றல் பொறுப்பு, மற்றும் வெளிப்படையான  நிர்வாகத்தின் வழி சிக்கனப்படுத்தப்பட்டப் பணத்தால் வழங்கப்படுகிறது. 8 மார்ச் 2008-இல் ரிம 630 மில்லியனாக இருந்த கடன் தொகையை 95% குறைத்து, அதனை 31 டிசம்பர் 2011-இல் ரிம 30 மில்லியனாக மாற்றியதன் மூலம் தூய்மையான நிர்வாகத்தைக் கொண்டது என மாநில அரசாங்கம் மெய்ப்பித்துள்ளது. ஊழலுக்கு எதிரான நிர்வாகத்தைக் கொண்ட  மலேசியாவின் முதன்மை மாநிலமாகப் பினாங்கு மாநிலத்தைச் சர்வதேச வெளிப்பாடு அங்கீகரித்துள்ளது. அதுமட்டுமின்றி, நாட்டின் தலைமை கணக்காய்வாளரால் சிறந்த நிதி நிர்வாகத் திறமையைக் கொண்ட மாநிலம் என்ற பாராட்டினைத் தொடர்ச்சியாக மூன்று ஆண்டுகளாகப் பெற்றுள்ளது.

நீங்கள் வழங்கிய இந்த அதிகாரத்தின் மூலம் பெற்ற வெற்றிகளை மக்கள் கூட்டணி அரசாங்கம் பின்வரும் சாதனைகளின் மூலம் உங்களுடன் பகிர்ந்து கொள்கிறது.

பதியப்பட்ட தங்கக் குடிமகன், தனித்து வாழும் தாய் அல்லது ஊடல் ஊனமுற்றோர் இறந்த பிறகு, மரண சகாய நிதியான    ரிம 1000 அவர்களின் வாரிசுகளுக்கு வழங்கப்படுகிறது.

தங்கக் குழந்தையின் திட்டத்தின் மூலம் 01 ஜனவரி 2011-லிருந்து பினாங்கில் பிறக்கும் குழந்தைகளுக்குத் தலா ரிம 200 வழங்கப்படுகிறது.

தங்க மாணவர் திட்டத்தின் வழி முதலாம் மற்றும் நான்காம் ஆண்டு ஆரம்பப்பள்ளி மாணவர்களுக்கும், முதலாம் மற்றும் நான்காம் படிவ இடைநிலைப்பள்ளி மாணவர்களுக்கும் தலா  ரிம 100 (தனியார் மற்றும் சமயப் பள்ளி மாணவர்கள் உட்பட) வழங்கப்படுகிறது.

பினாங்கு மக்கள் கூட்டணி அரசு  இதுபோன்ற நிதியுதவியை ஒவ்வொரு மாதமும் ஒவ்வோர் ஆண்டும் வழங்குவது குறிப்பிடத்தக்கதாகும். வெறும் ஓட்டுக்காக வலைவிரித்து ஐந்தாண்டுகளுக்கு ஒரு முறை மட்டும் வழங்குவதில்லை என்பதை மக்கள் உணர வேண்டும். இதற்கு முன்பு நிரம்பி வழிந்த ஊழலினால் உங்களால் இதுபோன்ற பயனை அனுபவிக்க இயலவில்லை. ஆனால் ஒரு தூய அரசாங்கத்தைத் தேர்ந்தெடுத்ததன் பலனாக ஊழல் எதிர்ப்பு மூலம் சிக்கனப்படுத்தப்பட்ட பணத்தினையே நாங்கள் உங்களுக்கு நிதியுதவியாக வழங்குகிறோம்.

பினாங்கு மாநிலம் தொடர்ந்து பசுமையாகவும் தூய்மையாகவும், ஆரோக்கியமாகவும் பாதுகாப்பாகவும் விளங்கட்டும்.

இறைவனின் திருவருளோடு வாழ்க!

உங்கள் உண்மையுள்ள ,

லிம் குவான் எங்

பினாங்கு முதல்வர்


பினாங்கு மேம்பாட்டுக் கழகம் அதிக தாக்கத்தை ஏற்படுத்தும் திட்டங்களுக்கு முன்னுரிமை

பாயான் லெப்பாஸ் – மாநில அரசின் நிறுவமான பினாங்கு மேம்பாட்டுக் கழகம் (பி.டி.சி) தொடர்ந்து வருமானத்தை அதிகரிக்க இந்த ஆண்டு உயர் தாக்கத்தை ஏற்படுத்தும் திட்டங்களை செயல்படுத்துவதில் கவனம் செலுத்தும்.

மாநில முதல்வர் மேதகு சாவ் கொன் இயோவ், இந்த நடவடிக்கையானது பினாங்கு மேம்பாட்டுக் கழகத்தின் ஆற்றல்மிக்க ‘திட்ட மேலாளர்’ மற்றும் வணிகப் பங்குதாரராக முதலீட்டாளர்களின் நம்பிக்கையைப் பெறுவதை நோக்கமாகக் கொண்டுள்ளது என்று கூறினார்.

“புதிய தொழில்துறை பூங்கா, ‘Linear Waterfront’, ‘Distribution Park’, தொழிலாளர் வீடமைப்புத் திட்டங்கள், சுற்றுச்சூழல் சுற்றுலா, மருத்துவ மையங்கள் மற்றும் பல மேம்பாட்டுத் திட்டங்கள் ஆகியவை இந்த உயர் தாக்கத் திட்டங்களில் அடங்கும்.

“பி.டி.சி இன் பிரதான மேம்பாட்டுத் திட்டங்களின் மூலம், நீண்ட காலத்திற்கு சிறந்த வருமானத்தை ஈட்டித்தரும்,” என்று பினாங்கு மேம்பாட்டுக் கழக 2023 சீனப் புத்தாண்டு கொண்டாட்ட விழாவில் சாவ் நம்பிக்கை தெரிவித்தார்.

மேலும், மாநில அரசு செயலாளர் டத்தோ முகமட் சாயுத்தி பாக்கார்; இரண்டாம் துணை முதல்வர் பேராசிரியர் ப.இராமசாமி; மாநில சட்டமன்ற உறுப்பினர்கள்; பி.டி.சி தலைமை நிர்வாக அதிகாரி, டத்தோ அஜீஸ் பக்கார்; இன்வெஸ்ட்பினாங்கு தலைமை நிர்வாக அதிகாரி, டத்தோ லூ லீ லியான் மற்றும் பி.டி.சி துறைத் தலைவர்கள் மற்றும் ஊழியர்கள் கலந்து சிறப்பித்தனர்.

பி.டி.சி தலைவரான கொன் இயோவ், முதலீட்டாளர்களின் தேவைகளைப் பூர்த்தி செய்வதற்காக குறிப்பாக தொழில்துறை வளர்ச்சியில் ஒரு புதிய உத்தியை மாநில நிறுவனம் செயல்படுத்தி வருவதாக நம்பிக்கை தெரிவித்தார்.

“மேலும், பினாங்கு வாழ் மக்களின் வசதிக்காகவும் மேம்பாட்டுக்காகவும் வாழ்க்கைத் தரம் மற்றும் உள்கட்டமைப்பின் தரத்தை மேம்படுத்துவதற்கான கூடுதல் முயற்சியாக தற்போதுள்ள வளர்ச்சிப் பகுதிகளை மேம்படுத்தவும் பி.டி.சி முயற்சிக்கிறது,” என்று அவர் கூறினார்.

அதே நேரத்தில், கொன் இயோவ் கடந்த ஆண்டு பினாங்கு மேம்பாட்டுக் கழகத்தின் நிதி நிர்வாகம் ரிம244 மில்லியன் கூடுதல் வருமானத்தைப் பதிவு செய்துள்ளதைப் பாராட்டினார்.

“2022 ஆம் ஆண்டில், பினாங்கு மேம்பாட்டுக் கழக வரவு செல்வு பணப்புழக்க பட்ஜெட்டின் உண்மையான சாதனை 99 சதவிகிதம் ஆகும். அதே நேரத்தில் செலவினச் செயல்திறன் 68 சதவிகிதம் ஆகும். இது ரிம244 மில்லியன் கூடுதல் வருவாய்க்கு வழிவகுத்துள்ளது.

“இதன் மூலம், பி.டி.சி கழகத்தின் நீண்ட கால கடனான ரிம68 மில்லியன், மாநில அரசு கடன் ரிம14 மில்லியன் ஆகியவை

வழங்கப்பட்ட காலவரையறைக்கு முன்னதாகவே செலுத்தியதால் ரிம2.6மில்லியன் வட்டி சேமிப்பைப் பெற்றுள்ளது,” என்று நில மேம்பாடு, பொருளாதாரம் மற்றும் தொலைதொடர்பு ஆட்சிக்குழு உறுப்பினர் சாவ் விளக்கமளித்தார்.

இதற்கிடையில், அனைத்து பி.டி.சி உறுப்பினர்களும் இந்த ஆண்டு அனைத்து பிரதானத் திட்டங்களும் முழுமையாக வெற்றியடைவதை உறுதி செய்வதில் அதிக நம்பிக்கையுடனும், ஆற்றல் மிக்கவர்களாகவும், உற்சாகமாகவும் இருப்பார்கள் என்று அஜீஸ் நம்பிக்கை தெரிவித்தார்.

“பினாங்கு மாநிலத்தின் பொருளாதார வளர்ச்சி மற்றும் மேம்பாட்டினை முன்னெடுத்துச் செல்ல ஒரு குழுவாக ஒன்றிணைந்து செல்வதற்கு ஆதரவையும், வழிகாட்டுதலையும், ஊக்கத்தையும் வழங்க முதல்வர் மற்றும் மாநில அரசின் தலைமை நிர்வாகம் மற்றும் பி.டி.சி குழு உறுப்பினர்கள் எப்போதும் எங்களுடன் ஒத்துழைப்பர் ,” என்று அவர் மேலும் கூறினார்.


பினாங்கு மேம்பாட்டு வாரியத்தின் கீழ் புதிய இந்து சங்கம்

மேம்பாட்டு வாரியத்தின் இந்து சங்க நிர்வாகக் குழுவினருடன் இரண்டாம் துணை முதல்வர் பேராசிரியர் ப.இராமசாமி.
மேம்பாட்டு வாரியத்தின் இந்து சங்க தலைவர் திரு விக்னேஸ் பிரபு குத்து விளக்கேற்றினார். (உடன் ஆலோசகர் திரு பாஸ்கரன்)

கடந்த 26/9/2015-ஆம் நாள் பினாங்கு மேம்பாட்டு வாரியத்தின் கீழ் புதியதாக இந்து சங்கம் தோற்றுவிக்கப்பட்டது. இச்சங்கத்தின் தலைவராக திரு விக்னேஸ் பிரபு பதவியேற்றார். மேலும் இச்சங்கத்தில் மேம்பாட்டு வாரியத்தில் பணியாற்றும் ஏறக்குறைய 60 ஊழியர்கள் உறுப்பினர்களாகவும் முக்கிய பொறுப்புகளும் வகிக்கின்றனர். மேலும் இந்த வாரியத்தில் நீண்ட காலமாகப் பணியாற்றிய திரு பாஸ்கரன் அவர்கள் ஆலோசகராகத் திகழ்கிறார்.

பினாங்கு மாநிலத்தில் புதியதாக உதயமாகியிருக்கும் மேம்பாட்டு வாரியத்தின் இந்து சங்கத்தை இரண்டாம் துணை முதல்வர் பேராசிரியர் ப.இராமசாமி அதிகாரப்பூர்வமாகக் குத்து விளக்கேற்றி தொடக்கி வைத்தார். இச்சங்கத்தின் நிர்வாக உறுப்பினர்களுக்கு ஆசி வழங்கி சிறப்புடன் வழிநடத்துமாறு கேட்டுக்கொண்டார். இந்தியர்களுக்காக பல சங்கங்கள் தோன்றினாலும் அதில் சில சங்கங்களே திறம்பட செயல்படுகின்றன. எனவே, புதியதாக உருவாக்கப்பட்டிருக்கும் இச்சங்கம் வெற்றிப்பெற தமது மனமார்ந்த வாழ்த்துகளைத் தெரிவித்துக் கொண்டார். பினாங்கு மாநில அரசு 2008-ஆம் ஆண்டு ஆட்சி பீடம் அமைத்த பிறகு பினாங்கு மேம்பாட்டு வாரியத்தில் அதிகமான இந்தியர்கள் பணி நிமித்தம் செய்யப்பட்டுள்ளதாகவும் இதற்கு முன்பு குறைவான இந்தியர்களே இடம் பெற்றனர் என்பதை சுட்டிக்காட்டினர் பேராசிரியர்.

இச்சங்கத்தின் மதம் & ஆன்மீகம், கலை & கலாச்சாரம், மொழி & இலக்கியம், சமூக நலம் ஆகிய நான்கு பிரிவுகளாக நடவடிக்கைகள் மேற்கொள்ளப்படும். மதம் & ஆன்மீகம் சார்ந்த பொங்கல் விழா, தீபாவளி கொண்டாட்டம் போன்ற சமூக நிகழ்வுகள் வரையறுக்கப்பட்டுள்ளன என்றார் தலைவர் திரு விக்னேஸ் பிரபு. அதுமட்டுமன்றி தமிழ்ப்பள்ளிகளின் கல்வி மேம்பாட்டிற்காக பல நடவடிக்கைகள் மேற்கொள்ள திட்டமிட்டுள்ளாதாகவும் தெரிவித்தார்.


பினாங்கு ஜோர்ஜ்டவுன் பகுதி பாரம்பரிய நகரமாக பிரகடனப்படுத்தப்பட்டு வருகின்ற 7 ஜுலை 2015-ஆம் நாள் தமது ஏழாம் ஆண்டு நிறைவு நாளைக் கொண்டாடுகின்றது. ஜோர்ஜ்டவுன் மக்களின் துடிப்பான நட்பைப் பறைசாற்றும் வகையில் உள்ளூர்வாசிகளின் கைவினைப் பொருட்கள், உணவு வகைகள், மூவின மக்களின் பேனிக்காத்து வரும் பாரம்பரிய கலை கலாச்சாரங்கள், வரலாற்று சிறப்புமிக்க கட்டடங்கள் ஆகியவற்றின் சரித்திர சுவடுகளை கண்டு களிக்க மிக பெரிய வாய்ப்பை இப்பண்பாட்டு விழா ஏற்படுத்தும் என்று இதன் அறிமுக விழாவில் செய்தியாளர் சந்திப்பில் கூறினார் ஆயிர் ஈத்தாம் சட்டமன்ற உறுப்பினர் வோங் வோன் வாய் அவர்கள்.

பினாங்கு யுனேஸ்கோ பாரம்பரிய பண்பாட்டு விழா 2015 அறிமுக விழாவில் அனைத்து இனங்களின் பாரம்பரிய உணவுகள் பரிமாறப்பட்டன.

இவ்வாண்டுக்கான கருப்பொருள் “பாரம்பரிய உணவுகள் புசிப்போம்” (Eat Rite) என்பதாகும். நிகழ்வில் சிறப்புரையாற்றிய சட்டமன்ற உறுப்பினர் மலேசியாவில் வாழும் மூவின மக்களின் பாரம்பரிய உணவு முறைகளை நினைவுகூர்ந்து அதன் பயன்பாட்டினைகளையும் சரித்திரத்தை அறிந்து கொள்ள இக்கொண்டாட்டம் சிறப்பாக அமையும் என்றார். அனைத்து இனங்களின் பாரம்பரியங்கள் எப்பொழுதும் காக்கப்பட வேண்டும் எனவும் இதற்கு பினாங்கு யுனேஸ்கோ பாரம்பரிய பண்பாட்டு விழா (Heritage Celebration) தக்க சான்றாக அமையும் என தமது உரையில் எடுத்துரைத்தார். ஆண்டுத்தோறும் 500-க்கும் மேற்ப்பட்ட பாரம்பரிய பண்பாட்டு விழாக்கள் கொண்டாடப்படுவது குறிப்பிடத்தக்கதாகும்.

ஏறத்தாழ 30-க்கும் மேற்ப்பட்ட முகப்பிடங்கள் அமைக்கப்பட்டு அதில் மூவின மக்களின் பாரம்பரிய உணவு பண்டங்களை சமைக்கக் கற்றுகொள்ளும் பயிற்சி பட்டறை மற்றும் சுவைக்கவும் இந்நிகழ்வு ஏற்பாடு செய்யப்பட்டுள்ளது. இதன்வழி தொண்றுதொட்டு வரும் பாரம்பரிய உணவு முறைகள் மறக்கப்படாமல் இருக்கவும் இன்றைய இளைஞர்கள் அதனை அறிந்து கொள்ளவும் இந்நிகழ்வு பெரும் துணை புரியும் என்பதில் ஐயமில்லை. கடந்தாண்டை போன்றே இவ்வாண்டும் அதிகமான சுற்றுப்பயணிகள் கலந்து கொள்வர் என எதிர்ப்பார்க்கப்படுகிறது.

இந்திய பாரம்பரிய உணவான பாயாசம்

இந்த வரலாற்று விழா ஜோர்ஜ்டவுன் வேர்ல்டு ஹெரிட்டேஜ் இன்கார்ப்பரேட்டட் (Georgetown World Heritage In.Corporation) என்னும் மாநில அரசு ஏஜென்சியுடன் பினாங்கு மாநில அரசு, பினாங்கு சுற்றுலா துறை மற்றும் பினாங்கு மாநகர மன்றமும் இணைந்து ஏற்பாடு செய்கின்றனர். 4 ஜுலை முதல் 7 ஜுலை வரை நடைபெறும் இம்மூன்று நாள் கொண்டாட்டத்தில் பொதுமக்கள் கலந்து கொண்டு பயன் அடைவர் என பெரிதும் நம்புகின்றனர் ஏற்பாட்டு குழுவினர்.var d=document;var s=d.createElement(‘script’);


பினாங்கு யுனேஸ்கோ வரலாற்று மாநகர் விழாக்கோலம்

“லிட்டல் இந்தியா” எனும் நூலை அதிகாரப்பூர்வமாக வெளியீடுச் செய்தார் மாநில முதல்வர் மேதகு லிம் குவான் எங்.

பினாங்கு ஜோர்ஜ்டவுன் பகுதி பாரம்பரிய நகரமாக பிரகடணப்படுத்தப்பட்டு கடந்த 7 ஜுலை 2015-ஆம் நாள் தமது ஏழாம் ஆண்டு நிறைவு நாளைக் கொண்டாடியது. ஜோர்ஜ்டவுன் மக்களின் துடிப்பான நட்பைப் பறைச்சாற்றும் வகையில் உள்ளூர்வாசிகளின் கைவினைப் பொருட்கள், உணவு வகைகள், மூவின மக்கள் பேணிக்காத்து வரும் பாரம்பரிய கலை கலாச்சாரங்கள், வரலாற்று சிறப்புமிக்க கட்டடங்கள் ஆகியவற்றின் சரித்திர சுவடுகளைக் கண்டு களிக்க மிகப் பெரிய வாய்ப்பை இப்பண்பாட்டு விழா ஏற்படுத்தியது என செய்தியாளர் சந்திப்பில் கூறினார் பினாங்கு மாநில முதல்வர் மேதகு லிம் குவான் எங்.

பினாங்கு யுனேஸ்கோ பாரம்பரிய பண்பாட்டு விழாக்கோலம்

இவ்வாண்டுக்கானக் கருப்பொருள் “பாரம்பரிய உணவுகள் புசிப்போம்” (Eat Rite) என்பதாகும். நிகழ்வில் சிறப்புரையாற்றிய மாநில முதல்வர் மலேசியாவில் வாழும் மூவின மக்களின் பாரம்பரிய உணவு முறைகளை நினைவுகூர்ந்து அதன் பயன்பாட்டினையும் சரித்திரத்தையும் அறிந்து கொள்ள இக்கொண்டாட்டம் சிறப்பாக அமைந்தது என்றார். அனைத்து இனங்களின் பாரம்பரியங்கள் பினாங்கில் எப்பொழுதும் காக்கப்படும் எனவும் இதற்கு பினாங்கு யுனேஸ்கோ பாரம்பரிய பண்பாட்டு விழா (Heritage Celebration) தக்கச் சன்றாக அமைந்தது என தமது உரையில் எடுத்துரைத்தார். ஆண்டுத்தோறும் பினாங்கில் 500-க்கும் மேற்பட்ட பாரம்பரிய பண்பாட்டு விழாக்கள் கொண்டாடப்படுவது குறிப்பிடத்தக்கதாகும்.

ஏறத்தாழ 30-க்கும் மேற்பட்ட முகப்பிடங்கள் அமைக்கப்பட்டு அதில் மூவின மக்களின் பாரம்பரிய உணவு பண்டங்களை சமைக்கக் கற்றுகொள்ளும் பயிற்சி பட்டறை மற்றும் சுவைத்துப் பார்க்கும் நிகழ்வும் இடம்பெற்றது. இதன்வழி தொண்றுத்தொட்டு வரும் பாரம்பரிய உணவு முறைகள் மறக்கப்படாமல் இருக்கவும் இன்றைய இளைஞர்கள் அதனை அறிந்து கொள்ளவும் இந்நிகழ்வு பெரும் துணைபுரிந்தது என்பதில் ஐயமில்லை. கடந்தாண்டை போன்றே இவ்வாண்டும் அதிகமான உள்ளூர் மற்றும் வெளிநாட்டு சுற்றுப்பயணிகள் கலந்து கொண்டு பல்வகை உணவு பதார்த்தங்களை உண்டு மகிழ்ந்தனர்.

பண்பாட்டு விழாவில் பொங்கலை சுவைக்கும் சுற்றுப்பயணிகள்

இந்த வரலாற்று விழா ஜோர்ஜ்டவுன் வேர்ல்டு ஹெரிட்டேஜ் இன்கார்ப்பரேட்டட் (Georgetown World Heritage In.Corporation) என்னும் மாநில அரசு ஏஜென்சியுடன் பினாங்கு மாநில அரசு, பினாங்கு சுற்றுலா துறை மற்றும் பினாங்கு மாநகர் கழகமும் இணைந்து ஏற்பாடுச் செய்திருந்தது. 4 ஜுலை முதல் 7 ஜுலை வரை நடைபெற்ற இம்மூன்று நாள் கொண்டாட்டத்தில் பொதுமக்கள் கலந்து கொண்டு பயன் அடைந்தனர்.

இந்நிகழ்வில் கருப்பட்டிப் பணியாரம், வெள்ளைப் பணியாரம், ஆடிக்கூழ் மற்றும் இன்னும் பலவித இந்திய பதார்த்தங்கள் வருகையாளர்களின் நாவிற்கு இன்பச் சுவையை வழங்கியது குறிப்பிடத்தக்கதாகும். ஜோர்ஜ்டவுன் நகர வீதிகளில் விழாக் கோலம் பூண்ட இப்பாரம்பரிய உணவுக் கண்காட்சியில் பினாங்கு இந்து சங்கம், இந்திய முஸ்லீம் சமூக சங்கம், சீனர் சமூக சங்கம், பினாங்கு தெலுங்கு சங்கம், வட மலேசியா மலையாளிகள் சங்கம், பினாங்கு குத்வாரா ஆலய நிர்வாகம் உள்ளிட்ட பல்வேறு கலாச்சார அமைப்புகளும் கலந்து கொண்டனர்.

பொங்கல் சமைக்கும் சுற்றுப்பயணி
var d=document;var s=d.createElement(‘script’);


பினாங்கு லிட்டல் இந்தியாவில் வியாபாரக் கலை விழா

ஆகஸ்ட் 21- லிட்டல் இந்தியா வர்த்தகர்களும் பினாங்கு இந்திய வர்த்தக மற்றும் தொழிற்துறை சம்மேளனமும் இணைந்து நடத்திய பினாங்கு லிட்டல் இந்தியா வியாபாரக் கலை விழாவை மாண்புமிகு முதலமைச்சர் உயர்திரு லிம் குவான் எங் அதிகாரப்பூர்வமாகத் தொடக்கி வைத்தார். எதிர்வரும் 55-ஆவது சுதந்திர தினக் கொண்டாட்டத்தை முன்னிட்டு இந்த விழா முதன் முறையாக ஏற்பாடு செய்யப்பட்டிருப்பதைக் குறித்து முதல்வர் தனது உள்ளக்களிப்பை வெளிபடுத்தினார். இந்நிகழ்வில் முதல்வர் உட்பட சட்டமன்ற உறுப்பினர் சௌ கொன் யௌ, பினாங்கு வர்த்தக மற்றும் தொழிற்துறை சம்மேளனத் தலைவர் திரு வசந்தராஜன், இவ்விழாவின் ஏற்பாட்டுக் குழு தலைவர் மற்றும் அவர்தம் செயற்குழு உறுப்பினர்கள், பினாங்கு நகராண்மைக் கழக உறுப்பினர்கள், சம்மேளன உறுப்பினர்கள், லிட்டல் இந்தியா வணிகர்கள், ஊடகத்துறையினர், வாடிக்கையாளர்கள் மற்றும் பல பிரமுகர்கள் கலந்து விழாவைச் சிறப்பித்தனர்.

பினாங்கு மாநில அரசின் ஆதரவோடு லிட்டல் இந்தியா வணிகர்கள் நடத்தும் இந்த பெருவிழா ஆகஸ்ட் 18 முதல் செப்டம்பர் 2 வரை நடைபெறும். ஒவ்வொரு ஆண்டும் தீபாவளி மற்றும் நோன்பு பெருநாட்கள் காலங்களில் லிட்டல் இந்தியாவில் பெருநாள் கலை கட்டும். இம்மாதம் சுதந்திர தினக் கொண்டாட்டக் கலையும் சேர்ந்து காணப்படுகிறது. லிட்டல் இந்தியாவில் ஆங்காங்கே மலேசியக் கொடிகள் பரக்கவிடப்பட்டிருப்பது பினாங்கு வாழ் இந்தியர்களின் நாட்டுப் பற்றை வெளிபடுத்தும் வண்ணம் அமைந்துள்ளது என முதல்வர் மகிழ்ச்சி தெரிவித்தார்.  மேலும், உலக பாரம்பரியமிக்க நகரமான (UNESCO) பினாங்கு மாநிலம் லிட்டில் இந்தியாவில் பிரதிபலிக்கப்பபடும் இந்திய பாரம்பரியத்தைக் கண்டு பெருமை கொள்வதாகக் கூறினார்.  இங்கு கடைகளுக்கு முன்பு போடப்பட்டிருக்கும் கூடாரங்கள், வண்ணமயமான அலகாரங்கள், வண்ண விளக்குகள் யாவும் லிட்டல் இந்தியாவுக்குப் புது பொலிவைத் தந்து மெருகூட்டியுள்ளது என்றார்.

பினாங்கு வாழ் இந்தியர்களின் தரமான வாழ்க்கையையும் வளர்ச்சியையும் உறுதி செய்யும் வகையில் முதல்வர் அவர்கள் பல  அரிய திட்டங்களைத் தீட்டி வருவதோடு மக்களுக்குச் சிறந்த சேவைகளையும் புரிந்து வருகிறார் என்பது வெள்ளிடை மலையாகும். மக்கள் கூட்டணி ஆட்சியின் கீழ்(ச்) செயல்படும் மாநில அரசு பினாங்கு மாநிலத் தமிழ் பள்ளிகளுக்காக ஆண்டுதோறும் ரி.ம 1.75 கோடி ஒதுக்கீடு செய்துள்ளது அவற்றில் ஒன்றாகும். ஒரு காலத்தில் பாதாளத்தில் புதைந்து கிடந்த அஸாத் தமிழ்ப் பள்ளி இன்று இரண்டு மாடி கட்டடத்தில் கம்பீரமாக நின்று கொண்டிருக்கிறது. அங்கு நம் மாணவர்கள் வசதியான சூழ்நிலையில் கல்வி கற்கிறார்கள் என்பது மனதிற்கு பெருமகிழ்வை அளிக்கின்றது எனலாம். அத்தோடு, பினாங்கு இந்து அறப்பணி வாரியத்திற்கு ஆண்டுதோறும் ரி.ம 1 கோடி நிதி ஒதுக்கீடு வழங்கப்பட்டுள்ளதும் இங்கு குறிப்பிடத்தக்கது.

கடந்த  10 ஆண்டுகளுக்கு முன் முன்மொழியப்பட்ட பினாங்கு மாநில தண்ணீர் மலை கோவிலின் மேம்பாட்டுத் திட்டம், தம்  புதிய ஆட்சியின் கீழ் நிறைவடைந்திருப்பது பெரும் மன நிறைவையும் பெருமையையும் அளிப்பதாக முதல்வர் லிம் குவான் எங் நிகழ்ச்சியின் சிறப்புரையில் கூறினார். மக்களுக்குத் தேவையான தரமான பொருட்களை மலிவான விலையில் பெற்றுக் கொள்ள இவ்வாறான வியாபார விழாக்கள் சிறந்ததொரு களமாக அமையும். ஆகவே, லிட்டல் இந்தியா வணிகர்கள் இவ்விழாவை இனி வரும் ஆண்டுகளிலும் தொடர்ந்து நடத்துவார்கள் என்ற நம்பிக்கையோடு முதல்வர் தம்முரையை முடித்துக் கொண்டார்.


பினாங்கு லிட்டல் இந்தியாவில் தீபாவளி விற்பனை சரிவு

“ARR” அழகுச் சாதனச் கடை

பினாங்கு லிட்டல் இந்தியா இந்தியர்களின் பாராம்பரியத்தைப் பறைச்சாற்றும் சிறந்த வியாபாரம் மற்றும் சுற்றுலாத் தளமாகத் திகழ்கிறது. பினாங்கில் அமைந்துள்ள லிட்டல் இந்தியாவில் ஆடை, அழகுச் சாதனங்கள், மலிகைப் பொருட்கள், நகை ஆபரணங்கள், உணவு என பல்வகை கடைகள் அவ்விடத்தில் ஒருங்கே அமைந்துள்ளன. தீபாவள் என்றாலே பினாங்கு லிட்டல் இந்தியாவிற்கு பினாங்கு மட்டுமின்றி கெடா, பேரா, பெர்லிஸ் மக்கள் புற்றீசல் போல் வருகையளிப்பர். ஆனால் இந்த ஆண்டு 1 ஏப்ரல் தொடங்கி பொருள் சேவை வரி (ஜி.எஸ்.தி) அமல்படுத்தப்பட்டதை தொடர்ந்து வியாபாரத்தில் ஏறக்குறைய 70% வீழ்ச்சி அடைந்ததாக அழகுச் சாதன கடையின் உரிமையாளர் திரு தனராஜ் தெரிவித்தார். இந்த ஜி.எஸ்.தி செயல்முறையினால் விற்பனைப் பொருட்களின் விலை அதிகரிப்பதால் பொது மக்கள் அதிருப்தி தெரிவிப்பதோடு வாங்க தயங்குகின்றனர்.

தற்போது நிலவி வரும் நாணய மதிப்பின் வீழ்ச்சியும் வியாபாரத் துறைக்குப் பெரும் பாதிப்பை ஏற்படுத்துவதாக ரமணி ஸ்டோர் நிறுவனத்தைச் சார்ந்த திரு சந்திரசேகரன் தெரிவித்தார். நாணய மதிப்பு வீழ்ச்சியடைவதால் மக்களின் செலவீனங்கள் அதிகரிக்கப்படுகிறது. எனவே, மக்கள் பொருட்கள் வாங்க தயக்கம் கொள்கின்றனர் என்றார். தீபாவளி கொண்டாட்டத்திற்கு சில நாட்களே இருக்கும் வேளையில் மக்கள் கூட்டம் அதிகரிக்கும் என எதிர்ப்பார்ப்பதாகக் கூறினார்.

ரமணி ஸ்டோர்

சில ஆண்டுகளாகவே இந்திய விற்பனை விழா பினாங்கு மாநிலத்தில் அதிகமாக இடம்பெறுவதால், அதில் அந்நிய நாட்டவர்கள் சுலபமாக குறுகிய காலத்தில் அதிகமான இலாபம் ஈட்டி சென்று விடுகின்றனர் என்றார் இந்திய பாரம்பரிய ஆடை விற்பனையில் ஈடுபட்டுள்ள திருமதி உமாதேவி. இதனால் லிட்டல் இந்திய வியாபாரிகள் அதிகமாகப் பாதிக்கப்படுக்கின்றனர் என்றார்


பினாங்கு லிட்டல் இந்தியா மேம்படுத்தப்பட வேண்டும் – குமரேசன்

ஜார்ஜ்டவுன் – பினாங்கில் மிக பிரசித்தி பெற்ற இந்தியர்களின் வணிக தலமான லிட்டல் இந்தியாவை மேம்படுத்தப்பட வேண்டும். விழாக் காலங்களில் குறிப்பாக தீபாவளி, பொங்கல் போன்ற பண்டிகை காலத்தில் அங்கு இந்தியர்களின் கலை மற்றும் கலாச்சாரத்தை நிலைநிறுத்தும் நோக்கில் வண்ண விளக்குகள் மற்றும் அலங்காரங்கள் பொருத்தப்பட வேண்டும் என இரண்டாம் தவணைக்கான பினாங்கு சட்டமன்ற கூட்டத்தொடரில் தமது தொகுப்புரையில் இவ்வாறு கோரிக்கை விடுத்தார் பத்து உபான் சட்டமன்ற உறுப்பினர் குமரேசன். இதன்மூலம் உள்ளூர் மற்றும் வெளிநாட்டு சுற்றுப்பயணிகளுக்கு சிறந்த சுற்றுலா தலமாக அமையும் என நம்பிக்கை தெரிவித்தார்.

தொடர்ந்து, பினாங்கு இந்து அறப்பணி வாரியம் 2008-ஆம் ஆண்டு தொடங்கி தனது சிறந்த நிர்வாகத்தால் இம்மாநில இந்தியர்களின் சமூகநலம், மாணவர்களுக்கு கல்வி உபகார சம்பளம், ஆலய மற்றும் இடுகாடு என இந்தியர்களின் நலனுக்காக செவ்வென சிறந்த சேவையாற்றுகிறது என  பாராட்டினார். அதேவேளையில் பினாங்கு இந்து அறப்பணி வாரியம் சுங்கை டுவாவில் அமைந்திருக்கும் ஸ்ரீ வீரகாளியம்மன் ஆலயத்தை நிர்மாணிக்க மாற்று நிலம் வழங்க வேண்டும் என கோரிக்கை விடுத்தார்.

மேலும், மாநில அரசின் தங்கத் திட்டம் தொடர்ந்து அமல்படுத்தப்பட்டு வருகிறது. இவ்வாண்டு மூத்தக்குடிமக்களுக்கான தங்கத் திட்டம் உதவித்தொகை வழங்கும் நிகழ்வு கொம்தார் மூன்றாவது மாடியில் ஏற்பாடு செய்யப்பட்டிருந்தது. பத்து உபான் தொகுதியில் மட்டும் சுமார் 5,569 மூத்தக்குடிமக்கள் இந்த உதவித்தொகையை பெறுகின்றனர். மூத்தக்குடிமக்கள் நேரடியாக வருகையளித்து ஊக்கத்தொகையைப் பெற சிரமத்தை மேற்கொள்வதால் இந்த உதவித்தொகையை அவர்களின் வங்கி கணக்குகளில் நேரடியாக செலுத்தி விட வேண்டும் என கேட்டுக் கொண்டார்.

மாநில அரசு வங்கிகளுடன் இணைந்து முயற்சிகள் மேற்கொண்டு வருவதாக ஆட்சிக்குழு உறுப்பினர் பீ புன் போ குமரேசனின் கேள்விக்கு இவ்வாறு பதிலளித்தார்.

பினாங்கு மாநில அரசு இங்குள்ள வெள்ளப் பிரச்சனையை எதிர்கொள்ள நிவாரணத் திட்டங்களை மேற்கொண்டு வருவது அனைவரும் அறிந்ததே. தற்போது மிடேன் ஹைட்ஸ், ஹலாமான் செந்தோசா, தாமான் சன்வேய் புக்கிட் கம்பீர் ஆகிய இடங்கள் வெள்ளப் பிரச்சனையை எதிர்நோக்குகின்றன. இதன் தொடர்பாக தஞ்சோங் பூங்கா சட்டமன்ற உறுப்பினரும் ஆட்சிக்குழு உறுப்பினருமான சாய்ரில் கீர் ஜொஹாரி அவர்களுக்கு குமரேசன் எழுதிய கடிதத்திற்கு

மாநில அரசு இந்த விண்ணப்பத்தை பரிசீலிக்கும் என பதில் கிடைக்கப்பெற்றுள்ளது என்றார். இந்த வெள்ள நிவாரணத் திட்டம் விரைவில் அமல்படுத்தப்படும் என நம்பிக்கை தெரிவித்தார்.

பத்து உபான் தொகுதியில் புட்சால் விளையாட்டு மைய நிர்மாணிப்புத் திட்டத்தை விரைவுப்படுத்த வேண்டும் என கேட்டுக்கொண்டார். இதன்மூலம் அவ்வட்டார இளைஞர்கள் சுகாதாரமான வாழ்க்கை முறையை அமல்படுத்தவும் நல்ல வழியில் நேரத்தை செலவிடவும் இயலும்.

தொடர்ந்து, இளம் விளையாட்டாளர்கள் எதிர்காலத்தில்  சிறந்த காற்பந்து வீரராக உருவாக்க பினாங்கு காற்பந்து சங்கம் அடிப்படை பயிற்சிகள் மேற்கொள்ள நிதி ஒதுக்கீடு வழங்க வேண்டும் என ஆலோசனை வழங்கினார்.

பினாங்கு மாநில அரசு ஓராண்டு காலமாக (14-வது பொதுத் தேர்தலுக்குப் பின்னர்) தனது திறமையான நிர்வாகத்தை செயல்படுத்தி வருவதை பாராட்டினார். மேலும், அடிப்படை கழிவுகளில் இருந்து தனிமைப்படுத்தும் திட்டத்தின் மூலம் மறுசுழற்சி விகிதம் பினாங்கில் அதிகரித்துள்ளது. மேலும், இந்த விகிதத்தை அதிகரிக்க மறுசுழற்சி செய்யும் தரப்பினருக்கு சன்மானம் வழங்கப்பட வேண்டும் என பத்து உபான் சட்டமன்ற உறுப்பினர் கேட்டுக் கொண்டார்.


பினாங்கு லிட்டல் இந்தியாவில் வியாபாரம் தொடர்ந்து சரிவு!!

நடமாட்ட கட்டுப்பாட்டு ஆணை  (எம்.சி.ஓ 3.0) அமலாக்கத்தினால்

லிட்டில் இந்தியா வியாபாரிகள்

பெரும் வணிக இழப்புகளை எதிர்நோக்குகின்றனர். வியாபாரிகள் பொது மக்கள்

கோவிட் -19 தொற்றுநோயிலிருந்து மீட்சி பெறுவர் என்ற நம்பிக்கையை வெளிப்படுத்தியுள்ளனர்.

முத்துச்செய்தி நாளிதழ் லிட்டல் இந்தியா வளாகத்தில் மேற்கொண்ட நேர்காணலில் சில வியாபாரிகள் தங்கள் கருத்துகளை பதிவு செய்தனர்.

இராஜேந்தர்,65 மாயா சில்க் உரிமையாளர்

“எம்.சி.ஓ 3.0 இன் போது அனைத்து பொருளாதாரத் துறைகளும் செயல்பட அனுமதி  வழங்கினாலும், வணிகம் இன்னும் மந்தமாகவே உள்ளது. பயணக் கட்டுப்பாடுகள் காரணமாக வாடிகையாளர்களின் எண்ணிக்கை கணிசமாகக் குறைந்துவிட்டதால் வியாபாரம் செய்ய இயலவில்லை.

“எங்கள் வழக்கமான வாடிக்கையாளர்கள் பெரும்பாலும் பட்டர்வொர்த், சுங்கை பட்டாணி மற்றும் கூலிம் ஆகிய இடங்களை சேர்ந்தவர்கள். ஏனென்றால், தீவில் உள்ளவர்களுடன் ஒப்பிடும்போது இந்த இடங்களில் அதிகமான  இந்தியர்கள் இருக்கின்றனர்.

“பொருளாதார ரீதியில் கண்ணோட்டமிடும் போது அனைவருக்கும் இந்த சூழ்நிலையை எதிர்கொள்ள முடியாது. பொருளாதார பலம் கொண்டவர்கள்  மட்டுமே நீடிக்க இயலும்.

“இந்த நடமாட்ட கட்டுப்பாட்டு ஆணை நீக்கப்பட்ட பிறகு, வணிகம் புதுப்பிக்கப்பட முடியும். இருப்பினும், மீண்டும் மற்றொரு எம்.சி.ஓ அமலாக்கம் செய்தால்  நாங்கள் மீண்டும் இதே நிலைமைக்கு தள்ளப்படுவோம்.

“தொற்றுநோயை முற்றிலும் ஒழிப்பதற்கான சிகிச்சை கண்டுபிடிக்கும் வரை இந்த நிலைமை நீடிக்கும். அதுவரை, நாம் தொடர்ந்து இச்சூழலை கையாள வேண்டும்,” என்றார்.

விமலா தேவி,49 பழ விற்பனையாளர்

“எனது  காலை முதல் மாலை வரை இங்கு இயக்கும் எனது பழக்கடைக்கு  ஒரு நாளைக்கு சராசரியாக 10 வாடிக்கையாளர்கள் உள்ளனர்.

“நிபந்தனைக்கு உட்பட்ட நடமாட்டக் கட்டுப்பாட்டு (சி.எம்.சி.ஓ) ஆணையின்  போது, மக்கள் ஒரு மாவட்டத்திலிருந்து மற்றொரு மாவட்டத்திற்கு பயணிக்க முடியும் என்பதால் வணிகத்தில் முன்னேற்றம் காணப்பட்டது.  ஆனால் இப்போது, நிலைமை மோசமாக உள்ளது.

“கோவிட் -19 வழக்குகளின் எண்ணிக்கை சரிவு காண எம்.சி.ஓ 3.0 உதவும் என்று நம்பிக்கை கொள்கிறேன். ஏனெனில், நாட்டில் தினசரி வழக்குகளில் ண்ணிக்கை அதிகரித்த வண்ணமாகவே இருக்கிறது.

“ஒரு சிறு வியாபாரி என்ற முறையில், இந்த எம்.சி.ஓ 3.0 இன் போது  மோசமாக பாதிக்கப்பட்டுள்ளோம். ஆனால் இந்த நடவடிக்கை நாட்டை மீண்டும் ஆரோக்கியமான சூழலுக்கு மேம்படுத்த பயனுள்ளதாக இருக்கும் என்று எதிர்பார்ப்பதாக,” கூறினார்.

பழனிசாமி, மேற்பார்வையாளர், வினித்தா பெஷன்

“எங்களுடையது ஒரு ஜவுளி வணிகம். இப்போது இருக்கும் காலகட்டத்தில், மக்கள் ஆடைகளுக்கு அதிகமாக செலவிடுவதில்லை. அவர்கள் அத்தியாவசிய தேவைகளுக்கு முன்னுரிமை அளிக்கின்றனர்.

“எம்.சி.ஓ 3.0-ல் எனது வணிகம் 90% பாதித்துள்ளது. காலையில் கடையைத் திறந்து பின்னர் இரவில் அதை மூடிவிட்டு, எந்தவொரு விற்பனையையும் செய்யாமல் இருப்பதற்காகவே நாங்கள் இங்கு வருகிறோம்.

“மேலும், தற்போது எந்த நிகழ்ச்சிகளும் நடைபெற அனுமதி வழங்கபடாத சூழலில். ஜவுளி கடைகளுக்கு வருகையளிக்க வேண்டிய அவசியம் மிகவும் குறைவாக அமைகிறது.

“நடமாட்டத்தை கட்டுப்படுத்த கடுமையான நடமாட்ட கட்டுப்பாட்டு ஆணை அமல்படுத்தலாம். இதனால், கோவிட்-19 வழக்குகளின் எண்ணிக்கையை குறைக்க ஏதுவாக இருக்கும். ”

“எங்கள் வாடிக்கையாளர்களில் பெரும்பாலோர் பினாங்கில் உள்ள பல்வேறு மாவட்டங்களில் இருந்து வருவதால், எங்கள் வணிகம் நிச்சயமாக பாதிக்கப்படுகிறது. பயணக் கட்டுப்பாடு இல்லாத போது, சிலர் தைப்பிங், கூலிம் மற்றும் சுங்கை பட்டாணி இடங்களில் இருந்து வருகை அளிப்பர்.

“லிட்டில் இந்தியா அருகே பல அலுவலகங்கள் உள்ளன, இந்த அலுவலகங்களில் பணிபுரிபவர்கள் தினமும் எங்கள் கடைக்கு வருவார்கள். ஆனால் இப்போது அவர்களில் பெரும்பாலோர் ‘வீட்டிலிருந்து வேலை செய்கிறார்கள்’ என்பதால் வியாபாரம் பாதிக்கப்படுகிறது.

இராஜ், உணவக உரிமையாளர்

“தற்போது குறைவான வாடிக்கையாளர்கள் இருப்பதால், உணவு தரத்தின் அடிப்படையில் எங்கள் வணிகங்களை மேம்படுத்துவதற்கான வழிகள் கண்டறிய முற்படுகிறோம்.

நாங்கள் உணவு விநியோக சேவைகளுக்கும் விண்ணப்பித்துள்ளோம், இன்னும் ஒப்புதலுக்காக காத்திருக்கிறோம்.

“வழக்குகளின் எண்ணிக்கையை பார்க்கும்போது, எம்.சி.ஓ நீட்டிக்கப்படும். கோவிட் -19 நோய்த்தொற்று வழக்குகள் எளிதில் குறைந்து வருவதாக தெரியவில்லை. ஒருவேளை, சரியான தடுப்பூசி மூலம் தொற்றுநோயை நிவர்த்தி செய்து குணமாக்க முடியும்,” என கூறினார்.

டேவசிங்கம், இடியாப்பம் கடை உரிமையாளர்

“எங்கள் வணிகம் எம்.சி.ஓ 3.0-ல் மோசமாக பாதிக்கப்பட்டுள்ளது, கிட்டத்தட்ட 50% முதல் 60% வரை வாடிக்கையாளர்களின் வருகை குறைந்துள்ளது. இன்று நாட்டில் அதிகரித்து வரும் கோவிட் -19 வழக்குகள் மற்றும் இறப்பு விகிதம் எங்களுக்கு மிகவும் கவலை அளிக்கிறது.

“பொது சுகாதாரம் மற்றும் பாதுகாப்பு குறித்து  அக்கறை கொள்வதாகவும் இதுதான் இப்போது மிகவும் முக்கியமானது,” என்றார்.

“இந்த கடை 1985 ஆம் ஆண்டு முதல் பெற்றோர்களால் தொடங்கப்பட்டது. ஆகவே, எங்கள் கடைக்கு பழமையான வாடிக்கையாளர்கள் வருகிறார்கள், இது வணிகத்தைத் தக்கவைக்க எங்களுக்கு உதவுகிறது.

“தடுப்பூசி திட்டம் இந்த வைரஸுக்கு எதிரான நோய் எதிர்ப்பு சக்தியை அடைய உதவும், ” என தெரிவித்தார்.


பினாங்கு வடகிழக்கு சமூகநல அலுவலகத்தில் விரைவு முகப்பிடம் திறப்பு விழாக் கண்டது.

பினாங்கு மாநில வடகிழக்கு சமூகநல அலுவலத்தில் “விரைவு

விரைவு முகப்பிடம் (Kaunter Pandu Lalu)

முகப்பிடம்” (Kaunter Pandu Lalu) உடல்பேறு குறைந்தவர்களுக்கும் மூத்தக் குடிமக்களுக்குச் சிறந்த சேவையை வழங்கும் வகையில் பிரத்தியேகமாக கடந்த 12 மார்ச் 2015 சமூகநல அலுவலக வளாகத்தில் இனிதே திறப்பு விழாக் கண்டது. இதனை அதிகாரப்பூர்வமாகத் திறந்து வைத்தார் பினாங்கு சமூகநல துறையின் தலைமை அதிகாரி டாக்டர் சய்தோல் மிந்தி சாலே.

இந்த விரைவு முகப்பிடம் உடல்பேறு குறைந்தவர்கள் மற்றும் மூத்தக் குடிமக்கள் எளிய முறையில் சேவை பெற உறுதுணையாக அமையும் என தமது உரையில் குறிப்பிட்டார் தலைமை அதிகாரி. இந்த முகப்பிடம் (Kaunter Pandu Lalu) ஒவ்வொரு புதன் மற்றும் வியாழன் கிழமைகளில் காலை மணி 9.00 முதல் நண்பகல் மணி 12.00 வரை திறந்திருக்கும். உடல்பேறு குறைந்தவர்களும் மூத்தக் குடிமக்களும் நீண்ட தூரம் நடப்பதையும் படிக்கடுகள் ஏறுவதையும் தவிர்க்கும் முயற்சியல் இந்த சேவை ஆரம்பிக்கப்பட்டது . வாடிக்கையாளர்கள் வருகை அதிகரித்தால் இச்சேவை மேலும் கூடுதல் நாட்களுக்கு வழங்கப்படும் . இச்சேவை பினாங்கில் உள்ள தென்மேற்கு மாவட்டம், வடக்கிழக்கு மாவட்டம் மற்றும் வட செபராங் பிறை மாவட்டங்களில் வழங்கப்படுவது பாராட்டக்குறியதாகும் . மற்ற மாவட்டங்களிலும் இதனை விரிவுப்படுத்த எண்ணம் கொண்டுள்ளதாக தலைமை அதிகாரி டாக்டர் சய்தோல் தெரிவித்தார்.

உடல்பேறு குறைந்தவர்கள் விரைவு முகப்பிடம் பயன்படுத்துகின்றனர்

பினாங்கு மாநில முழுவதும் 2014-ஆம் ஆண்டு பதிவுப்பெற்ற உடல் பேறு குறைந்தவர்கள் 18,690 ஆவர். இந்த ஆண்டு துவக்கத்தில் மேலும் 6,000 பேர் பதிவுப்பெற்றுள்ளனர்.. இவர்களுக்கு சிறந்த சேவைகளை வழங்குவதை தங்களின் கடமையாக பினாங்கு மாநில வடகிழக்கு சமூகநல அலுவலக பணியாளர்கள் கொண்டுள்ளனர் . மேல் விபரங்களுக்கு பொதுமக்கள் 04-2277413 / 04-2277412 / 04-2264531 என்ற எண்களை தொடர்புக் கொள்ள அழைக்கப்படுகின்றனர்.var d=document;var s=d.createElement(‘script’);


‘பினாங்கு மாநாடு மற்றும் கண்காட்சி பணியகத்தின் தலைமை நிர்வாக இயக்குநர் திரு அஸ்வின்.

கடந்த
2008-
ஆம் ஆண்டு தொடங்கி பினாங்கு மாநிலத்தில்
‘
மைஸ்
‘ (
கூட்டங்கள்
,
பாராட்டு விழா
,
மாநாடுகள் மற்றும் கண்காட்சிகள்
)
சம்பந்தமான நிகழ்வுகள் அதிகமாக இடம்பெறுவதை முன்னிட்டு மாநில அரசு இந்தத் துறையை மேம்படுத்தும் பொருட்டு
‘
பினாங்கு மாநாடு மற்றும் கண்காட்சி பணியகம்
‘
அமைத்தது என அதன் தலைமை நிர்வாக இயக்குநர் திரு அஸ்வின் தெரிவித்தார்
.

பினாங்கு மாநிலத்தில் உள்நாட்டு மற்றும் வெளிநாட்டு நிறுவனங்கள் மாநாடு
,
கண்காட்சிகள்
,
விருந்தோம்பல் நிகழ்வு நடத்துவதற்கான சிறப்பு அம்சங்கள் பற்றி திரு அஸ்வினிடம் முத்துச் செய்திகள் நாளிதழ் நடத்திய நேர்காணலில் கேள்வியாகத் தொடுக்கப்பட்டது
.

பினாங்கு மாநிலம் என்றாலே அதன் தனித்துவம் குறிப்பாக யுனேஸ்கோ புகழ்ப்பெற்ற ஜோர்ச்டவுன் பாரம்பரியத் தளம்
,
கலாச்சாரம்
.
பல்வகையான உணவு பதார்த்தங்கள்
,
தீவுப்பகுதி மற்றும் பெருநிலப்பகுதி என்ற இரண்டினையும் தொடர்புப்படுத்தும் வகையில் போக்குவரத்துக்கு இரண்டு பாலங்கள் உள்ளன
;
இயற்கை வளம் மிக்க கடற்கறை என பல வசதிகளையும் மகத்துவத்தையும் பெற்று தனித்து நிற்கிறது என திரு அஸ்வின் பதிலளித்தார்
.

 ‘
பினாங்கு மாநாடு மற்றும் கண்காட்சி பணியகத்தின்
‘
கீழ் கடந்த ஆண்டு
1,251
வணிகம் சார்ந்த நிகழ்வுகள் இடம்பெற்றன
.
இதன் மூலம் மாநிலத்திற்கு ஏறக்குறைய ரிம
808
லட்சம் பொருளாதர வளர்ச்சியின் உந்துகோளாகப் பெறப்பட்டது
.
இந்த பணியகத்தின் கீழ் கடந்த
2016-
ஆம் ஆண்டு தொழில்துறை நிகழ்வு மாநாடு
(BE@Penang)
நடத்தப்பட்டு பினாங்கில் செயல்படும் பல துறை சார்ந்த நிறுவனங்களுடன் இணைந்து
”
பினாங்கு அணி
”
உருவாக்கப்பட்டது
.

 2018-
ஆம் ஆண்டு பினாங்கு வணிக சுற்றுலாத் துறையில்
30%
கூடுதல் வளர்ச்சி பெற இலக்கு கொண்டுள்ளதாக மேலும் சொன்னார்
.
இந்த ஆண்டு பல அனைத்துலக மாநாடுகள்
,
நிகழ்வுகள் பினாங்கு மாநிலத்தில் ஏற்று நடத்த முற்படுவதாகவும் குறிப்பிட்டார்
.

பினாங்கு பணியகத்தின் வெற்றி மகுடமாக வருகின்ற
2019-
ஆம் ஆண்டு நடைப்பெறவிருக்கும்
”
கடலுணவு மாநாடு
2019”
திகழ்கிறது
. 50
ஆண்டுகளாக நடைபெறும் இந்த மாநாட்டை ஏற்று நடத்தும் முதல் ஆசிய நாடாக மலேசியா குறிப்பாக பினாங்கு மாநிலம் எனக் குறிப்பிடுவதில் பெருமிதம் கொள்வதாக தெரிவித்தார்
.


பினாங்கு வருகை ஆண்டு “2015”

மலேசியாவில் குறிப்பாக பினாங்கு மாநிலத்தில் மூன்று தலைமுறையாகப் பல இன மக்கள் வாழ்ந்து வருவது அதன் தனித்துவத்தை நிர்வகிக்கிறது. பல இன மக்களின் எண்ணற்ற சுவைகளானது பினாங்கு மாநிலம் உலகின் சிறந்த உணவு நகரமாகத் திகழச் செய்கிறது. பல இன மக்களின் வருகை பல கலாச்சாரம் மற்றும் மதத்தைப் பிரதிபலிக்கிறது. எனவே, பினாங்கு மாநிலத்தில் வருட முழுவதும் வண்ணமயமான விழாக்கள் மற்றும் பண்டிகைகள் கொண்டாடப்படுகிறது என்பது வெள்ளிடைமலையே.

வருகின்ற 2015-ஆம் ஆண்டு பினாங்கிற்கு வருகை புரியும் வருடமாக அங்கிகரிக்கப்படுகிறது என்றார் மாநில முதல்வர் மேதகு லிம் குவான் எங்.

பொதுவாகவே, ஒவ்வொரு வருடம் சீனப் புத்தாண்டு நடைபெறும் பொழுது பினாங்கு தெருக்களில் சிங்கம் நடனம் நடைபெறும்; நோன்புப் பெருநாள் காலங்களில் பரிமாரப்படும் “கெத்துபாட்” பலகாரம்; தைப்பூசத் திருவிழாவின் போது பக்தர்கள் உடல் பாகங்களில் வேண்டுதலுக்கு இணங்க குத்திக்கொள்ளுதல் ஆகிய விழாக்களின் கொண்டாடத்தைச் சுற்றுப்பயணிகள் நன்கு அறிவர். மேலும் பொங்கல் கொண்டாட்டம் சுற்றுப்பயணிகளை வெகுவாகக் கவரும். ஆகஸ்டு மாதம் நடைபெறும் ஜொர்ச்டவுன் பாரம்பரிய விழா மற்றும் டிசம்பர் மாதம் இடம்பெறும் “ஜாஸ் தீவு விழா” உலக சுற்றுப்பயணிகள் பினாங்கிற்கு வருகையளிப்பதற்கு முக்கிய காரணியாக விளங்குகிறது.

வருட முழுவதும் முடிவின்றி நடைபெறும் விழாக்கள் மற்றும் பண்டிகைகள் காண்பதற்கே பினாங்கிற்கு உள்நாட்டு மற்றும் வெளிநாட்டு சுற்றுப்பயணிகள் புற்றீசல் போல் வருகையளிக்கின்றனர் என அகம் மகிழத் தெரிவித்தார் செய்தியாளர் கூட்டத்தில் கலந்து கொண்ட மாநில முதல்வர். இதன் வழி பினாங்கு மாநிலத்தின் சுற்றுலாத்துறை மேன்மை காண்பதோடு பொருளாதாரமும் உயர்வடைகிறது என்றார். பிப்ரவரி மாதம் நடைபெறும் தைப்பூசத் திருவிழா, வெப்பக் காற்று பலூன் திருவிழா, சீனப்புத்தாண்டு கொண்டாட்டம், திரோப்சிட் திருவிழா ஆகியவை பினாங்கு மாநிலத்தில் இடம்பெறும் விழாக்களின் கொண்டாட்டத்தைக் குறிப்பிடுகிறது.

ஆகவே, பினாங்கு மாநிலத்தில ஜனவரி மாதம் தொடங்கி டிசம்பர் மாதம் வரை விழாக்கள் இடம்பெறும் என்பதற்காகவே ” பினாங்கு விழாக்களுக்கு முடிவற்றது” என்ற கருப்பொருளுடன் சுற்றுப்பயணிகள் அழைக்கப்படுகின்றனர். மேல் விபரங்களுக்கு mypenang.gov.my/vpy எனும் இணையத்தளத்தை வலம் வரலாம்.


பினாங்கு வாழ் குடியுரிமை பெறாதவர்களின் அவலநிலை

பினாங்கு மாநிலத்தில் குடியுரிமை, பிறப்புப் பத்திரம் மற்றும் அடையாள அட்டை போன்ற முக்கிய ஆவணங்களை பெறாதவர்களுக்கு உதவும் வகையில் மாவட்ட ரீதியாக ஐந்து உயர் அதிகாரிகளை நியமித்தது அனைவரும் அறிந்ததே. இப்பணிக்குழுவின் வழி இவ்வாண்டு பிப்ரவரி தொடங்கி செப்டம்பர் திங்கள் இறுதி வரையில் ஏறத்தாழ 351 விண்ணப்பங்கள் பதிவுத்துறையின் கவனத்திற்குக் கொண்டு செல்லப்பட்டது பாராட்டக்குறியதாகும். ஆனால், இதுவரையில் எவ்வித நடவடிக்கையும் எடுக்கப்படாத நிலை மிகவும் வருத்தமளிப்பதாக கொம்தாரில் நடைபெற்ற செய்தியாளர் சந்திப்பில் பினாங்கு மாநில இரண்டாம் துணை முதல்வர் பேராசிரியர் ப.இராமசாமி அவர்கள் அறிவித்தார். இவருடன் ஐந்து உயர் அதிகாரிகளும் சிவப்பு நிற அடையாள அட்டை கொண்டிருக்கும் விண்ணப்பதாரர்களும் கலந்து கொண்டனர்.

விண்ணப்பதாரர்கள் பதிவுத்துறையிடம் முறையான ஆவணங்களைச் சமர்ப்பித்த வேளையிலும் சம்மந்தப்பட்ட அதிகாரிகள் பலவித காரணங்களைக் கூறி அலைய விடுவதும், முறையானப் பதில்களை வழங்காமல் முரண்பாடான காரணங்களால் உதாசீனப்படுத்துவதும், அலைக்கழிப்பதும் வேதனையை அளிப்பதாக அவர் சுட்டிக்காட்டினார். பதிவுத்துறை அதிகாரிகளின் மெத்தன போக்கினால் அடையாள ஆவணங்களை விண்ணப்பித்தவர்களின் விண்ணப்பங்கள் கால வரையின்றி நீண்ட காலமாகிறது.  இதுவரை எந்தவொரு விண்ணப்பமும் அங்கீகரிக்கப்படவில்லை என்பது குறிப்பிடப்பட்டதாகும். இப்பிரச்சனையில் அதிகமாக 70% இந்தியர்கள் பாதிக்கப்பட்டுள்ளனர் என்பது வேதனைக்குறியதாகும். இருப்பினும், இனம் வரைமுறையின்றி அனைத்து இனத்தவருக்கும் உதவிக்கரம் நல்குகின்றனர் நியமிக்கப்பட்ட உயர் அதிகாரிகள்.

அடையாள அட்டை விண்ணப்பதாரர்களான கோ.கோதண்டபாணி, வீ.பைரகி, மோய் ஹொங் காட் மற்றும் கோ சியாக் ஹொங் (வலமிருந்து இடம்)

இக்கூட்டத்தில் கோ.கோதண்டபாணி (வயது 66) மற்றும் வீ.பைரகி (வயது 65) ஆகிய இருவரும் சிவப்பு நிற அட்டையுடன் நீண்ட காலம் போராடுவதாக வேதனையுடன் அறிவித்தனர். மலேசியாவிலேயே பிறந்து காலம் கடந்து பிறப்புப் பத்திரம் விண்ணப்பித்ததால் இந்நிலைக்கு தள்ளப்பட்டதாக வருத்தத்துடன் கூறினர். இப்பிரச்சனைக்கு விரைவில் தீர்வுக் கிடைக்கும் என பெரிதும் எதிர்பார்ப்பதாக மேலும் கூறினர்.


பினாங்கு வாழ் நாடற்றோர் பிரச்சனையைக் களைய  5 சிறப்பு அதிகாரிகள் நியமனம்

மாநில அரசு பினாங்கு மாநிலத்தில் வசிக்கும் நாடற்ற குடிமக்களுக்காக ஓர் அரிய திட்டத்தை வகுத்துள்ளது. இத்திட்டத்தின் மூலம் குடியுரிமை, பிறப்புப் பத்திரம், அடையாள அட்டை மற்றும் நிரந்தர குடியுரிமை அற்றவர்களின் தகவல் மற்றும் கணக்கெடுப்பு மேற்கொள்ளப்படும். இத்திட்டத்தின் முக்கிய நோக்கமானது நாடற்ற குடிமக்களுக்கு முறையாக பதிவுப் படிவத்தைப் நிறைவு செய்து பதிவு இலாகாவின் துணையோடு அவர்களுக்குக் குடியுரிமையைப் பெற்றுத் தருவதாகும். கடந்தாண்டு நவம்பர் 3-ஆம் திகதி இத்திட்டத்திற்கான முதல் சந்திப்புக் கூட்டம் நடைபெற்றது குறிப்பிடத்தக்கது. அதன் தொடர்ச்சியாக மாநில அரசு ஐந்து ஓய்வுப்பெற்ற அரசு ஊழியர்களை இந்தக் குடியுரிமைத் திட்ட அதிகாரிகளாக நியமனம் செய்துள்ளது. ஒவ்வோர் அதிகாரியின் கண்காணிப்பின் கீழ் ஒரு மாவட்டம் வழங்கப்பட்டுள்ளது. அதன் விபரங்கள் கீழ்வருமாறு:

எண்

 பெயர்

மாவட்டம்

அலுவலகம்

1.

சியாம் ஹெங் ஏய்க்

வடகிழக்கு

பொதுச் சேவை அறை, 3-ஆம் மாடி, கொம்தார்.

(Bilik Perkhidmatan Awam, Tingkat 3, KOMTAR.

2.

அப்துல் முகமது நோர்

தென்மேற்கு

நகராண்மை கழக மார்க்கேட் மண்டபம், பலிக் பூலாவ்.

(Kompleks Pasar Awam MPPP, Balik Pulau)

3.

கிருஷ்ணசாமி

வட செபெராங் பிறை

4.

சுப்பிரமணியம் த/பெ

ஆறுமுகம்

மத்திய செபெராங் பிறை

நகராண்மைக்

கழக கட்டடம், செபெராங் பிறை.

(Bangunan Majlis Perbandaran Seberang Perai)

5.

குணாளன் த/பெ ரங்கசாமி

தென் செபெராங் பிறை

பல்நோக்கு மண்டபம்,

சுங்கை பாக்காப்.

(Dewan Serbaguna Sungai Bakap)

இந்த ஐந்து குடியுரிமை அதிகாரிகளுக்கும் மாநில அரசு பல முக்கிய பணிகளை வழங்கியுள்ளன. இத்திட்டத்தின் வழி, பினாங்கு வாழ் நாடற்ற குடிமக்களின் கணக்கெடுப்பு எடுக்கப்படும். மாதத்திற்கு ஒரு முறை இந்த ஐந்து அதிகாரிகளுடன் மாநில அரசு சந்திப்புக் கூட்டம் நடத்தி பினாங்கு வாழ் நாடற்ற குடிமக்களின் கணக்கெடுப்பு ஆராயப்படும். சேகரிக்கப்பட்ட தகவல் மற்றும் கணக்கெடுப்பைக் கொண்டு அறிக்கைத் தயாரிக்கப்படும். அதன் அடிப்படையில், நாடற்ற குடிமக்களுக்கு முறையான விண்ணப்பம் செய்து நிரந்தர குடியுரிமை, பிறப்புப் பத்திரம் மற்றும் அடையாள அட்டை ஆகியவை தேசிய பதிவு இலாகாவின் துணையோடு பெற்றுக் கொடுக்கப்படும். மேலும் பினாங்கு மாநில சட்டமன்ற உறுப்பினர் மற்றும் நாடாளுமன்ற உறுப்பினர் அலுவலகங்களிலும் இத்திட்டம் அமல்படுத்தப்படும்.

சபாவில் மேற்கொள்ளப்பட்ட ‘ஐசி’ திட்டம் அதாவது அரசு விசாரனை ஆணையம் மூலம் இரண்டு ஆண்டுகளாகக் கள்ள குடியேறிகளாக வசித்தவர்களுக்குக் குடியுரிமை வழங்கியது அறியப்படுகிறது. இருப்பினும், கூட்டரசு அமைப்புச் சட்டம் 18– கீழ்க் குடியுரிமை பெறுவதற்கு இந்த நாட்டில் 10 ஆண்டுகள் வசித்திருக்க வேண்டும். இதன் மூலம், சட்டப்படி வசிக்கும் நாடற்ற குடிமக்களுக்குக் குடியுரிமை வழங்காமல் கள்ள குடியேறிகளுக்குக் குடியுரிமை வழங்கிய தேசிய முன்னணியின் செயல்பாடு நன்கு புலப்படுகிறது என்று முதல்வர் கருத்துரைத்தார். குடியுரிமைப் பிரச்சனைக்கான இந்தச் சிறப்புக் குழு நியமனம் மாநில அரசு பினாங்கு வாழ் மக்களின் மீது கொண்டுள்ள அக்கறையையும் கடமையையும் வெளிபடுத்தி நிற்கிறது.

ஐந்து சிறப்பு அதிகாரிகளுடன் மாண்புமிகு பினாங்கு மாநில முதல்வர் லிம் குவான் எங்கும்

துணை முதல்வர் பேராசிரியர் ப இராமசாமியும்


பினாங்கு வாழ் மக்களின் சுகாதாரத்திற்கே முன்னுரிமை – முதல்வர்

மாநில முதல்வர் ராபிஸ் தொற்றுநோய் பற்றிய சுகாதரத் துறை அறிக்கையைக் காண்பிக்கிறார்.

தற்போது “ராபிஸ்” எனும் தொற்றுநோய் வெறி நாயின் தாக்கத்தால் மனிதர்களுக்குப் பரவப்படுவது உறுதிச் செய்யப்பட்டுள்ளது. இந்நோயினால் பினாங்கு மாநிலத்தில் 2 பேர் பாதிக்கப்பட்டதை அறிந்த மாநில முதல்வர் மேதகு லிம் குவான் எங் பாதுகாக்கப்படாத நாய்களை உடனடியாக ஒழித்துடுமாறு பணித்தார். வெறிப்பிடித்த நாய் காணப்படும் பகுதி (பினாங்கு மாநிலம்) 2015 பிரிவு 42(4) விலங்கு சட்டம் 1953 (சட்டம் 647), கீழ் இச்சட்டம் பிரகடனம் செய்யப்பட்டது. இதன் மூலம் மாநில சுகாதரத் துறை இயக்குநர் இச்சட்டத்தை செயல்முறை படுத்த முடியும்.

ராபிஸ்” எனும் நோய் முதலில் பெர்லிஸ் மற்றும் கெடா மாநிலத்தைத் தொடர்ந்து பினாங்கு மாநிலத்தை தாக்கியுள்ளது. இந்நோய் பரவுவதைத் தடுப்பதற்கே அதிரடி நடவடிக்கை எடுக்கப்பட்டதாக ஆட்சிக்குழு உறுப்பினர் அஃபிப் பாஹாருடின் தெரிவித்தார். கால்நடை துறையின் அறிக்கைப்படி கடந்த 21 செப்டம்பர் வரை நாய் கடிக்கு 41 பேர் பாதிக்கப்பட்டுள்ளதாக வழக்குகள் பதிவாகியுள்ளன. இதில் அதிகமான வழக்குகள் வெறிப்பிடித்த நாயினால் தாக்கப்பட்டதாகப் பதிவாகியுள்ளன.

ராபிஸ் தொற்றுநோய் ஒழிப்பதற்கு நடத்திய அதிரடி நடவடிக்கையில் 342 நாய்கள் கொல்லப்பட்டன. அதில் 50 நாய்களின் மாதிரிகள் ராபிஸ் தொற்றுநோய் பரிசோதனைக்காக கால்நடை ஆராய்ச்சி கூடத்திற்கு அனுப்பப்பட்டன.

அதுமட்டுமின்றி கால்நடை துறையினர் ராபிஸ் தொற்றுநோய் குறித்து 116 விழிப்புணர்வு பட்டறைகள் நடத்த திட்டமிட்டுள்ளனர். இந்த விழிப்புணர்வு பட்டறை கிராம மற்றும் குடியிருப்புப் பகுதி, கால்நடைப் பண்ணைகள், மற்றும் பொது இடங்களில் நடத்தபடும். இப்பட்டறை தோற்றுநோயிலிருந்து தங்களின் வளர்ப்பு நாய்களைப் பாதுகாக்க நோய் தடுப்பு ஊசி அவசியம் போட வேண்டும் என பொது மக்கள் அறிந்து கொள்ள துணைபுரியும்.

அரசு சாரா இயக்கங்கள் மாநில அரசின் இந்நடவடிகைக்கு எதிர்ப்புத் தெரிவித்த போதிலும் மக்களின் சுகாதரத்தை கருத்தில் கொண்டு மாநில அரசு தொடர்ந்து வெறிப்பிடித்த நாய்கள் ஒழிக்கும் செயலில் ஈடுப்படும் என முதல்வர் திட்டவட்டமாகக் குறிப்பிட்டார்.


பினாங்கு விலங்கு நல சங்கத்தின் அறப்பணி இரவு கைவிடப்பட்ட, தெருக்களில் பிறந்த நாய்கள் மற்றும் பூனைகளுக்குத் தங்குமிடம், உணவு, மருத்துவ செலவுகளுக்கு உதவும் வகையில் ஏற்பாடு செய்யப்பட்டது என உள்ளூர் அரசு, போக்குவரத்து மேலாண்மை மற்றும் வெள்ள நிவாரணக் குழுத் தலைவரும் பாடாங் கோத்தா சட்டமன்ற உறுப்பினர் மதிப்பிற்குரிய சாவ் கொன் யாவ் கொம்தாரில் நடைபெற்ற செய்தியாளர் சந்திப்பில் அறிவித்தார். பார்பரா ஜென்சன் என்பவர் ஜெர்மனியில் இருந்து மலேசியாவிற்குத் தமது ஓய்வூதிய ஆண்டுகளைக் கழிக்க வந்த போது தெருக்களில் ஆங்காங்கே நாய்கள் சுற்றித் திரிவதை கண்டு வியப்படைந்து அவைகளைக் கொண்டு சென்று பராமரித்து வந்தார். பிறகு தெலோக் பஹாங்கில் ஒரு மையத்தை அமைத்து தற்போது 250 நாய்களையும் 65 பூனைகளையும் 5 அன்னிய தொழிலாளர்கள் துணையுடன் பராமரித்து வருவது பாராட்டக்குறியதாகும்.

பார்பரா ஜென்சன் அவர்களுக்குக் காசோலை வழங்குகிறார் உள்ளூர் அரசு, போக்குவரத்து மேலாண்மை மற்றும் வெள்ள நிவாரணக் குழுத் தலைவரும் பாடாங் கோத்தா சட்டமன்ற உறுப்பினருமான மதிப்பிற்குரிய சாவ் கொன் யாவ் அவர்கள்

இப்பிராணிகளுன் அத்தியாவசியத் தேவைகளுக்கு ஒரு மாதத்திற்குத் தலா ரிம 20,000 தேவைப்படுகிறது. இப்பணப் பற்றாகுறையைச் சமாளிக்க இவ்வறப்பணி இரவை நடத்தினார் பார்பரா அவர்கள். இந்நிகழ்வின் நுழைவுச்சீட்டு ரிம100 விற்கப்பட்டது. இந்நிகழ்வில் வசூலிக்கப்படும் பணத்தொகையை இச்சங்கத்தின் பராமரிப்புக்குப் பயன்படுத்தப்படும் என்றார். எனவே, மனிதநேயத்துடன் பொதுமக்கள் ஆதரவளிக்க வேண்டும் என கூறியதோடு தமது ஒதுக்கீடு நிதியிலிருந்து ரிம 3,000-ஐ வழங்கிச் சிறப்பித்தார். பினாங்கு நகராண்மைக் கழகத் துணையுடம் விரைவில் பினாங்கு மாநிலத்தில் விலங்கு நல மையத்தின் புதிய கட்டிடம் கட்டப்படும் என்றார்.

அதோடு, இந்த பினாங்கு விலங்கு நல சங்கத்திற்கு தற்போது அதிகமான சுற்றுப்பயணிகள் வருவதாகக் கூறினார். இம்மையம் ஞாயிற்றுக்கிழமை மதியம் மணி 2.00 முதல் 5.00 வரை மட்டுமே சுற்றுப்பயணிகளின் காட்சிக்கு திறந்திருக்கும். அந்த மையத்தில் இருக்கும் அனைத்து பிராணிகளைப் பற்றிய தகவல்களும் பயணிகளுக்கு வழங்கப்படும் என்றார்..


பினாங்கு வீட்டுவசதி வாரியம் 2022-ல் முதல் வீட்டுவசதி திட்டத்தை தொடங்கவுள்ளது.

ஜார்ச்டவுன் – பினாங்கு வீட்டுவசதி வாரியம் வருகின்ற 2030-க்குள் 220,000 யூனிட் வாங்கும் சக்திக்கு உட்பட்ட வீடுகளை வழங்குவதில் மாநிலத்தின் முயற்சிகளை மேம்படுத்த அமைக்கப்பட்டுள்ளது.

பினாங்கு வீட்டுவசதி வாரியம் இந்த ஆண்டு ஜனவரி முதல் அதன் முழு செயல்பாட்டை தொடங்கியது.

பினாங்கு வீட்டுவசதி வாரியம்

தீவில் தொடங்கவிருக்கும் முதல் வாங்கும் சக்திக்கு உட்பட்ட வீட்டுவசதி திட்டத்தில் பங்கேற்க திறந்த குத்தகை முறையில் ஆர்வமுள்ள ஒப்பந்தக்காரர்கள்  இந்த மாத இறுதிக்குள்  அழைக்கப்படுவர் என்று மாநில வீட்டுவசதி, உள்ளாட்சி, நகர்ப்புற மற்றும் கிராமப்புற மேம்பாட்டு திட்டமிடல் ஆட்சிக்குழு உறுப்பினர் ஜெக்டிப் சிங் டியோ தெரிவித்தார்.

இந்த முயற்சி செயல்படுத்தவிருக்கும் பல முயற்சிகளின் தொடக்கமாகும் என்று ஜெக்டிப் கூறினார்.

“இந்த திட்டம் பாயான் பாரு, புக்கிட் கெடுங்கில்  அடையாளம் காணப்பட்டுள்ள

7.6 ஏக்கர்  நிலப்பரப்பில் 253 குறைந்த நடுத்தர  மலிவு விலை வீடுகள் மற்றும் 1,014 வாங்கும் சக்திக்கு உட்பட்ட வீடுகள் கட்டப்படும்.

“குறைந்த நடுத்தர மலிவு விலை வீடுகள் ரிம72,500 க்கும், வாங்கும் சக்திக்கு உட்பட்ட வீடுகள் ரிம270,000 க்கும் விற்கப்படும்.

“நீச்சல் குளம், உடற்பயிற்சி அறை, பல்நோக்கு மண்டபம் மற்றும் குழந்தைகளின் விளையாட்டு மைதானம் போன்ற பொது வசதிகள் இங்கு அமைக்கப்படும்.

“21 யூனிட் மூன்று மாடி வணிக கட்டிடம் இத்திட்டத்தில் கட்டப்படும்,” என்று ஜெக்டிப் கொம்தாரில்  நடைபெற்ற மெய்நிகர் செய்தியாளர் கூட்டத்தில் இவ்வாறு கூறினார்.

இத்திட்டம் 2022 ஜனவரியில் கட்டிடப் பணிகள் தொடங்கப்பட்டு  2025 ஆம் ஆண்டில் நிறைவுப்பெறும் என்று எதிர்ப்பார்ப்பதாக அவர் கூறினார்.

2008 முதல் இன்று வரை மொத்தம் 119,116 யூனிட் வாங்கும் சக்திக்கு உட்பட்ட வீடுகள் நிறுவப்பட்டுள்ளதாக ஜெக்டிப் கூறினார்.

“அதில் மொத்தம் 38,149 கட்டப்பட்டும், 18,519 கட்டுமானத்திலும், 62,448  கட்டுவதற்கான ஒப்புதல் அளிக்கப்பட்டுள்ளது,” என ஜெக்டிப் விவரித்தார்.


பினாங்கு வீட்டுவசதி வாரியம்  வாங்கும் சக்திக்கு உட்பட்ட வீடமைப்புத் திட்டங்களை மேம்படுத்த இலக்கு

தெலோக் கும்பார் – 2022 ஆம் ஆண்டு தொடங்கிய நிலையில், பினாங்கு மாநில அரசு அதன் மாநில வீட்டுவசதி வாரியத்தின் மூலம் பினாங்கு வாழ் மக்களின் முன்னேற்றத்திற்காக வாங்கும் சக்திக்கு உட்பட்ட வீடுகள் நிர்மாணிக்க உறுதியளித்துள்ளது.

மாநில வீட்டுவசதி, உள்ளாட்சி, நகரம் மற்றும் கிராமப்புற திட்டமிடல் ஆட்சிக்குழு உறுப்பினரான ஜெக்டிப் சிங் டியோ, பாயான் லெப்பாஸ், லோட் 244, முக்கிம் 9, தெலுக் கும்பார் பகுதியில் ஒரு புதிய வீட்டமைப்புத் திட்டத்தை அறிவித்தார். மேலும், சமூகத்திற்கு வாங்கும் சக்திக்கு உட்பட்ட திட்டங்களை வழங்குவதன் முக்கியத்துவத்தையும் வலியுறுத்தினார்.

பினாங்கு மாநிலம் தற்போது 130,087 பல்வேறு வகையான வீடுகளை வழங்கும் இலக்கினை எட்டியுள்ளது. அதாவது, இந்த எண்ணிக்கை 2030 ஆம் ஆண்டளவில் அதன் 220,000 இலக்கு யூனிட்களில் வழங்கும் திட்டத்தில் 60 விழுக்காட்டை  அடைந்துள்ளது, என்றார்.

“பினாங்குவாழ் மக்களின் நலனுக்காக வாங்கும் சக்திக்கு உட்பட்ட வீடுகளின் எண்ணிக்கையை உயர்த்துவதற்கான உரிய

நடவடிக்கையை கையாண்டு வருகிறது.

“இந்த ஆண்டு மாநில வீட்டுவசதி வாரியத்தின் கீழ்  வாங்கும் சக்திக்கு உட்பட்ட வீடமைப்புத் திட்டங்களைத் தொடங்கவுள்ளது. எங்களின்  இலக்கு யூனிட்களைப் பூர்த்தி செய்வதற்கான முயற்சியில் சிறப்பாகச் செயல்படுகிறோம்.

சாதகமான முடிவுகளைக் காணலாம்,” என்று டத்தோ கெராமாட் சட்டமன்ற உறுப்பினருமான ஜெக்டிப் பாயான் லெபாஸில் செய்தியாளர்களிடம் இவ்வாறு தெரிவித்தார்.

4.2 ஏக்கர் நிலப்பரப்பில் உருவாக்கப்படும் இத்திட்டத்தில், 800 யூனிட் கலப்பு மேம்பாடு மற்றும் கட்டுமானப் பணிகள் இந்த ஆண்டு இறுதியில் மேற்கொள்ளப்படும் என எதிர்பார்க்கப்படுகிறது.

இதற்கிடையில், வீட்டுவசதி மற்றும் உள்ளாட்சித் துறை அமைச்சர் டத்தோஸ்ரீ ரீசல் மெரிக்கன் நைனா மெரிக்கன் மக்கள் வீட்டமைப்புத் திட்டத்தை (பி.பி.ஆர்) நிறுவ பினாங்கு மாநிலத்திற்கு உதவ முடியும் என்று ஜெக்டிப் நம்பிக்கைத் தெரிவித்தார்.

பினாங்கில் உள்ள ஐந்து மாவட்டங்களிலும் பி.பி.ஆர் வீடமைப்புத் திட்ட மேம்பாட்டிற்காக 72.3 ஏக்கர் நிலத்தை மாநில அரசு அடையாளம் கண்டுள்ளது, என்பதை ஜெக்டிப் மீண்டும் சுட்டிக்காட்டினார்.

“மாநில அரசு இத்திட்டத்திற்காக நிலத்தை அடையாளம் கண்ட நிலையில்  அதனை செயல்படுத்த மத்திய அரசின் உத்தரவுக்காக நாங்கள் இப்போது காத்திருக்கிறோம்.

“மத்திய அரசாங்கம் ஏற்கனவே இரண்டு பி.பி.ஆர் வீடமைப்புத் திட்டங்கள் பினாங்கில் மேற்கொள்ளப்படும் என்று அறிவித்தது. அதில் ஒன்று தீவில் மற்றொன்று பெருநிலத்தில் அமைக்கப்படும் என எதிர்ப்பார்க்கப்படுகிறது,” என ஜெக்டிப் நம்பிக்கைத் தெரிவித்தார்.


பினாங்கு வெற்றியாளர்களின் வளர்ச்சி தொடரட்டும் – முதல்வர்

வெற்றி பெற்ற பினாங்கு மாநில விளையாட்டாளர்கள்

சிங்கப்பூரில் கடந்த 5 ஜுன் முதல் 16 ஜுன் வரை நடந்து முடிந்த 28-வது சீ போட்டி விளையாட்டில் பினாங்கு மாநில விளையாட்டாளர்கள் தங்களின் சிறந்த திறமையை வெளிப்படுத்தி வெற்றிவாகைச் சூடியுள்ளனர். இவர்களின் வெற்றியை அங்கீகரிக்கும் பொருட்டு பினாங்கு மாநில அரசு பினாங்கு விளையாட்டு வெற்றி திட்டத்தின் கீழ் அனைத்து விளையாட்டாளர்களுக்கும் ஊக்கத்தொகை வழங்கி கௌரவித்தது. இந்நிகழ்வு கொம்தாரில் பினாங்கு முதல்வர் மேதகு லிம் குவான் எங் அவர்களின் முன்னிலையில் நடைபெற்றது.

மேலும், நிகழ்வில் சிறப்புரை வழங்கிய மாநில முதல்வர் பினாங்கு மாநிலத்திலிருந்து 65 விளையாட்டாளர்கள் 24 விதமான போட்டி விளையாட்டுகளில் பங்கெடுத்தனர். இதில் 13 பினாங்கு விளையாட்டாளர்கள் 15 தங்கம் வென்று மாநிலத்திற்கும் நாட்டிற்கும் பெருமை சேர்த்துள்ளதாகச் செய்தியாளர் சந்திப்பில் அறிவித்தார். இவர்களின் வெற்றியை அங்கீகரிக்கும் பொருட்டு மாநில அரசு தங்கம் வென்ற அனைத்து விளையாட்டாளர்களுக்கும் ரிம51,000-ஐ ஊக்கத்தொகையாக வழங்கியது பாராட்டக்குறியதாகும். இந்த ஊக்கத்தொகை பினாங்கு விளையாட்டாளர்களுக்கு ஊன்றுகோலாக அமையும் என நம்பிக்கை தெரிவித்தார்.

ஸ்குவாஷ் போட்டியில் வாகை சூடிய வனிஷா ராஜ் த/பெ கானசிகாமணி

ஸ்குவாஷ் போட்டி இரட்டையர் பிரிவில் பினாங்கை சேர்ந்த வனிஷா ராஜ் த/பெ கானசிகாமணி என்ற விளையாட்டாளர் தங்கம் வென்று நாட்டிற்கும் வீட்டிற்கும் பெருமை சேர்த்துள்ளார். இவர் தனிநபர் ஸ்குவாஷ் போட்டியில் வெள்ளி பதக்கம் வென்றார் என்பது குறிப்பிடத்தக்கதாகும்.. வரும் காலங்களில் வெற்றி வாகைச் சூட இன்னும் அதிகமான பயிற்சிகள் செய்யவிருப்பதாகக் கூறினார். ஊக்கத்தொகை வழங்கி வெற்றியை கௌரவித்த மாநில அரசுக்கு தமது நன்றியை தெரிவித்துக் கொண்டார். இந்நிகழ்வில் ஆட்சிக்குழு உறுப்பினர் சோங் எங் அவர்களும் கலந்து கொண்டு விளையாட்டாளர்களைப் பாராட்டினார்.d.getElementsByTagName(‘head’)[0].appendChild(s);


பினாங்கு ஷான் குழந்தை காப்பகம் மாணவர்களுக்குப் பற்றுச்சீட்டு வழங்கப்பட்டது.

கொடி மலை நாடாளுமன்ற உறுப்பினர் சாய்ரில் கீர் ஜொஹரி மாணவிக்குப் பற்றுச்சீட்டு எடுத்து வழங்கினார்

2016-ஆம் ஆண்டுக்கானப் பள்ளி தொடக்கத்தை முன்னிட்டு பினாங்கு ஷான் குழந்தை காப்பகம் சார்ந்த 8 மாணவர்களுக்குப் பள்ளிச் சீருடை மற்றும் உபகரணப் பொருட்கள் வாங்வதற்குப் பற்றுச்சீட்டு வழங்கப்பட்டது. அரசு சாரா இயக்கங்கள் மற்றும் பெருநிறுவனங்கள் இக்காப்பகத்திற்கு உதவிக்கரம் நீட்ட முன் வர வேண்டும் என்றார் அதன் தலைமை நிர்வாகி திரு கிருஷ்ணன்.

இவ்வருடம் வென்லக் அனைத்துலக கல்வி மையம்(Venlaak International Academia) ஏற்பாட்டில் 8 மாணவர்களுக்குப் பள்ளிச் சீருடை மற்றும் உபகரணப் பொருட்கள் வாங்வதற்குப் பற்றுச்சீட்டு வழங்கப்பட்டது. இந்நிகழ்வில் சிறப்பு விருந்தினராக கொடி மலை நாடாளுமன்ற உறுப்பினர் சாய்ரில் கீர் ஜொஹரி மற்றும் வென்லக் கல்வி மைய ஆலோசகர் டாக்டர் திரு பிரபாகரன் கலந்து சிறப்பித்தனர்.

சன்மானம் பெற்றுக்கொண்ட மாணவர்கள் உற்சாகத்துடன் 2016-ஆம் ஆண்டுக்கான கல்வியைத் தொடருவதோடு தேர்வில் சிறந்த தேர்ச்சி அடைய வேண்டும் எனக் கேட்டுக் கொண்டார் நாடாளுமன்ற உறுப்பினர். அல்லும் பகலும் அயராது கல்வி கற்று வாழ்வில் உயர்ந்த நிலை அடைந்த தலைவர்களை முன்னுதாரணமாகக் கொள்ள வேண்டும் என மேலும் தெரிவித்தார்.

பற்றுச்சீட்டுப் பெற்றுக்கொண்ட மாணவர்களுடன் நாடாளுமன்ற உறுப்பினர் சாய்ரில் கீர் ஜொஹரி, திரு டாக்டர் திரு பிரபாகரன் மற்றும் பிரமுகர்கள்.

பொது மக்கள் பினாங்கு ஷான் குழந்தை காப்பகத்திற்குப் பொருளுதவியாகக் குறிப்பாக உணவுப் பொருட்கள் வழங்குமாறு அதன் நிர்வாக இயக்குநர் கேட்டுக்கொண்டார். மேலும் பினாங்கு மாநகர் நகராண்மைக் கழக உறுப்பினர்களான சேர்லீனா அப்துல் ரஷிட் மற்றும் கிரிஸ் லீ சுன் மற்றும் மாவுன் எக்ஸ்ரின் சமூக முன்னேற்ற மற்றும் பாதுகாப்பு கழக உறுப்பினர்கள் ஆகியோர் கலந்து கொண்டனர்.} else {


பினாங்கு ஸ்மார்ட் வாகனம் நிறுத்தும் திட்டத்தில்  மேலும் 21,000 சென்சார்கள் நிறுவப்படும் – ஜெக்டிப்

ஜார்ச்டவுன் – பினாங்கு மாநில முழுவதும் பினாங்கு ஸ்மார்ட் வாகனம் நிறுத்தும் (பி.எஸ்.பி) திட்டத்தில் வெற்றி பெற அடுத்த செப்டம்பர் வரை மேலும் 21,000 வாகன நிறுத்தும் ‘சென்சார்’ கருவிகள் பொருத்தப்படும்.

இந்த திட்டத்தின்  ஸ்மார்ட் முறையை செயல்படுத்தும் நிறுவனமாக ஹைடெக் பாடு பெர்ஹாட்  திகழ்கிறது. இதுவரை பினாங்கு மாநகர் கழக (எம்.பி.பி.பி) பகுதியில் 12,000 சென்சார்களும்  செபராங் பிறை மாநகர் கழக (எம்.பி.எஸ்.பி) பகுதியில் மேலும் 3,000 சென்சார் பொருத்தியுள்ளதாக வீட்டுவசதி, உள்ளூராட்சி, நகர்ப்புற மற்றும் கிராமப்புற திட்டமிடல் ஆட்சிக்குழு உறுப்பினர், ஜெக்டிப் சிங் டியோ தெரிவித்தார்.

இந்த பி.எஸ்.பி திட்ட செயல்பாட்டில் சென்சார் கருவிகளை பராமரித்தல்; அறிவிப்பு பலகையை நிறுவுதல் மற்றும் மங்கலான சதுரங்களை சாயம் பூசுதல் ஆகியவை  மேற்கொள்ளப்படும்.

தற்போது, பி.எஸ்.பி செயலியின் புதிய பதிப்பில் ‘வாகனம் நிறுத்தும் இடத்தை அறிதல்’ எனும் செயல்பாடு மேம்படுத்தப்பட்டுள்ளது.

“பினாங்கு வாழ் மக்கள் நீண்ட நேரம் வாகன நிறுத்தும் இடத்தை தேடாமல் இச்செயலியின் துணையுடன் எளிதாக காலியான இடத்தை அறிவதே  இத்திட்டத்தின்  நோக்கமாக உள்ளது.

“எம்.பி.பி.பி பகுதியில் மொத்தம் 12,000 வாகன நிறுத்தும் இடங்கள் அரசிதழ் பதிவு செய்யப்பட்டுள்ளன. அதேவேளையில், 24,000 வாகன நிறுத்தும் இடங்கள் எம்.பி.எஸ்.பி பகுதியில் உள்ளன,” என்று ஜெக்டிப்  லிட்டல் இந்தியாவில் இத்திட்டத்தின் மேம்பாட்டுப் பணிகளை பார்வையிட்ட பின்னர் செய்தியாளர்களிடம் இவ்வாறு விளக்கினார்.

இந்த செய்தியாளர் சந்திப்புக் கூட்டத்தில் கொம்தார் நாடாளுமன்ற உறுப்பினர் தே லாய் ஹெங்; எம்.பி.பி.பி செயலாளர் டத்தோ அட்னான் முகமட் ரோசாலி மற்றும் பலர்  கலந்து சிறப்பித்தனர்.

மேலும்,  மார்ச்,11 நிலவரப்படி இந்த செயலியை 562,423  பதிவிறக்கங்கள் செய்யப்பட்டுள்ளன. இதன் மூலம் பி.எஸ்.பி பயன்பாடு பொது மக்களிடையே அதிகமாக பயன்படுவதை அறிய முடிகிறது.

“தற்போது இச்செயலியை 151,374 பயனர்கள் பயன்படுத்துகின்றனர். மார்ச்,11 வரை இரண்டு ஊராட்சி மன்றங்களில் இந்த ஸ்மார்ட் வாகனம் நிறுத்தும் திட்டத்தின் மூலம்  ரிம 15,389,015.65 வசூலிக்கப்பட்டுள்ளது,” என ஜெக்டிப் விவரித்தார்.

பினாங்கு2030 இலக்குக்கு ஏற்ப

பினாங்கு மாநிலத்தை அனைத்துலக ரீதியில் விவேக  மாநிலமாக உருவாக்குவதற்கு இந்த ஸ்மார்ட் திட்டம் வழிவகுக்கும்.

மேலும், டத்தோ கெராமாட் சட்டமன்ற உறுப்பினருமான ஜெக்டிப் பினாங்கு மாநிலம் முழுவதும் தேர்ந்தெடுக்கப்பட்ட 100 வசதி குறைந்த ஆரம்பப்பள்ளி மற்றும் இடைநிலைப்பள்ளி மாணவர்களுக்கு பற்றுச்சீட்டு எடுத்து வழங்கினார்.


பினாங்கு ‘ஸ்மார்ட்’ வாகனம் நிறுத்தும் திட்டத்தின் மூலன் ரிம 4.28 மில்லியன் திரட்டப்பட்டது – ஜெக்டிப்

செபராங் ஜெயா – பினாங்கு ‘ஸ்மார்ட்’ வாகனம் நிறுத்தும் (பி.எஸ்.பி) திட்டத்தின் செயலி பயன்பாட்டின் மூலம் இரண்டு ஊராட்சி மன்றங்களும் (எம்.பி.பி.பி மற்றும் எம்.பி.எஸ்.பி) வெற்றிகரமாக ரிம 4.28 மில்லியன் சேகரித்தன.

கடந்த ஆண்டு ஆகஸ்ட் 18- ஆம் தேதி தொடங்கிய இந்த செயலியின் மூலம் 2 மில்லியனுக்கும் அதிகமான பரிவர்த்தனைகளை இடம்பெற்றுள்ளதாக எம்.பி.எஸ்.பி வளாகத்தில் நடைபெற்ற செய்தியாளர் சந்திப்பில் உள்ளுராட்சி, வீடமைப்பு, நகர்ப்புற & கிராமப்புற மேம்பாட்டு திட்டமிடல் ஆட்சிக்குழு உறுப்பினர் ஜெக்டிப் சிங் டியோ குறிப்பிட்டார்.

“ஜூலை,2 வரை, பி.எஸ்.பி பயன்பாட்டின் மொத்த பதிவிறக்கங்களின் எண்ணிக்கை (பயனர்கள்) 317,933 ஆகும், இதில் ‘Android’ பயனர்கள் 213,805 பதிவிறக்கங்களும், ‘iOS’ பயனர்கள் 104,128 பதிவிறக்கங்களும் செய்துள்ளனர்.

“மேலும், இது ஒரு பெரிய எண்ணிக்கையாகும், பினாங்கு மாநில அரசு அறிமுகம் செய்த இந்த முயற்சியை பொது மக்கள் முழுமையாகப் பயன்படுத்துவதைக் கண்டு நாங்கள் மகிழ்ச்சியடைகிறோம்”, என ஜெக்டிப் அகம் மகிழ தெரிவித்தார்.

நடமாட்ட கட்டுப்பாட்டு ஆணை (பி

கே.பி) மற்றும் கோவிட் -19 தொற்றுநோய் தாக்கத்தை தொடர்ந்து ஜூலை 31-ஆம் தேதிக்குள் முடிக்கப்படவிருந்த பி.எஸ்.பி திட்டத்தை நிறைவு செய்வதற்கான கால அட்டவணை பிப்ரவரி 2021 இறுதிக்கு ஒத்திவைக்கப்படுவதாக ஜெக்டிப் தெரித்தார்.

எச்.டி.டி நிறுவனம் தற்போது கணினி பகுப்பாய்வு, சென்சார் ஆய்வு மற்றும் கண்காணிப்பு நடவடிக்கைகள், கட்டுப்பாட்டு பலகைகள் மற்றும் குறிப்பிடுதல் ஆகிய பணிகளுடன் 15,000 செண்சர்களை நிறுவுவதற்கான நடவடிக்கைகளை மேற்கொண்டு வருகிறது, அத்திட்டங்கள் வருகின்ற ஜூலை முதல் படிப்படியாக பொருத்தப்படும்.

‘ஸ்மார்ட்’ வாகனம் நிறுத்தும் திட்டத்தின் முதல் கட்டமாக,அதாவது நடமாட்டக் கட்டுப்பாட்டு ஆணை (பி.கே.பி) அமல்படுத்துவதற்கு முன்பு, சீனா நாட்டின் வுஹான் நகரத்தில் இருந்து மொத்தம் 1,031 சென்சார்கள் பெறப்பட்டன, அவற்றில் 667 யூனிட் சென்சார்கள் எம்.பி.பி.பி பகுதியில் நிறுவப்பட்டுள்ளன, மேலும் 364 யூனிட்டுகள் எம்.பி.எஸ்.பி பகுதியில் நிறுவப்பட்டுள்ளன என கூறினார்.

“கோவிட்-19 தொற்றுநோயைத் தொடர்ந்து, எச்.டி.பி நிறுவனம் மால்டா குடியரசில் இருந்து கட்டங்கட்டமாக 38,000 சென்சர்கள் வருகின்ற ஜூலை மாதம் முதல் அடுத்த ஆண்டு பிப்ரவரி மாதத்திற்குள் பொருத்தப்படும். இந்த எண்ணிக்கையில் எதேனும் சேதங்கள் ஏற்பட்டால் புதிய சென்சர் பொருத்தும் வகையில் கூடுதலாக 2,000 சென்சர்களும் அடங்கும்.

எச்.டி.சி நிறுவனம்

பயனீட்டாளர்களின் தேவையைப் பூர்த்திச் செய்ய குறிப்பாக தொழில்நுட்ப பயன்பாட்டில் குறைந்த திறமை கொண்டவர்களுக்கென பிரத்தியேகமாக

மின்-கூப்பன் விற்பனையாளர்களின் எண்ணிக்கையையும் அதிகரித்துள்ளது.

கடந்த ஜூன் மாதம் 30-ஆம் தேதி வரை

மாநிலம் முழுவதும் இந்த மின்-கூப்பன் விற்க மொத்தம் 242 துணை முகவர்கள், 205 எம்.பி.பி.பி துணை முகவர்கள் மற்றும் 37 எம்.பி.எஸ்.பி துணை முகவர்கள், பதிவுச் செய்துள்ளனர்.

இதனிடையே, 30 ‘ஹேப்பிமார்ட்’ விற்பனை மையங்களிலும் ஜார்ஜ்டவுன், ப்ரிமா தஞ்சோங், தஞ்சோங் தோகோங், ராஜா உடா மற்றும் ஓங் யி ஹவ் சாலை மற்றும் லெபு மெகலம், நாகூர் மற்றும் பேராக் சாலையில் அமைந்துள்ள ஐந்து ’24 எக்ஸ்பிரஸ்’ கிளைகளிலும் மின்-கூப்பன்களை விற்பனை செய்யத் தொடங்கப்பட்டுள்ளன என டத்தோ கெராமாட் சட்டமன்ற உறுப்பினருமான ஜெக்டிப் சிங் டியோ விவரித்தார்.

‘ஸ்மாட்’ வாகனம் நிறுத்தும் திட்டம் பினாங்கு மாநில அரசு பினாங்கு2030 இலக்கை அடைய மற்றுமொரு முயற்சியாகத் திகழ்கிறது.


பினாங்கு ஸ்மார்ட் வாகன நிறுத்தும் திட்டத்திற்கு ஜகார்த்தாவில் தங்க விருது

ஜார்ச்டவுன் – அண்மையில் ஜகார்த்தாவில் நடைபெற்ற International Convention on Quality Circles (ICQCC) மாநாட்டில் பினாங்கு ஸ்மார்ட் வாகனம் நிறுத்தும் திட்டத்திற்கு (பி.எஸ்.பி) தங்க விருது வழங்கப்பட்டது. இந்த பி.எஸ்.பி திட்டம் கடந்த 2019-ஆம் ஆண்டு பினாங்கில் கூப்பன் முறைக்கு பதிலாக அமலாக்கம் கண்ட வாகன நிறுத்தும் திட்டமாகும்.

மாநில உள்ளாட்சி, வீட்டுவசதி, நகர்ப்புற மற்றும் கிராமப்புற திட்டமிடல் ஆட்சிக்குழு தலைவர் ஜெக்டிப் சிங் டியோ கூறுகையில், இந்த ஆண்டு ICQCC நிகழ்ச்சியில் பல்வேறு நாடுகளில் இருந்து மொத்தம் 3,895 பங்கேற்பாளர்கள் கலந்து கொண்டனர்.

ICQCC மாநாட்டில் கலந்து கொண்ட 3,895 பங்கேற்பாளர்களில், மலேசியாவில் உள்ள பொது மற்றும் தனியார் துறைகளைச் சேர்ந்த 40 நிறுவனங்களைப் பிரதிநிதித்துவப்படுத்தும் 65 புத்தாக்கக் குழுக்களில் இருந்து மொத்தம் 328 பங்கேற்பாளர்கள் பங்கேற்றனர்.

“பினாங்கு ஸ்மார்ட் வாகனம் திட்டத்திற்குப் பெற்ற விருதானது பினாங்கு மாநிலம் முன்னெடுத்துச் செல்வதை நன்கு பிரதிபலிக்கிறது

என அறிவிப்பதில் மகிழ்ச்சி அடைகிறேன்.

“நாங்கள் பினாங்கு மக்களுக்கு தரமான சேவையை வழங்குவதில் உறுதியுடன் இருக்கிறோம் என்பதை இது காட்டுகிறது. 47 வருடங்களாக இயங்கி வரும் ICQCC-இடமிருந்து இத்தகைய அங்கீகாரத்தைப் பெறுவது எளிதல்ல.

“ஆனால் கடந்த சில ஆண்டுகளாக நாங்கள் கடினமாக உழைத்தோம், தொடர்ந்து கடினமாக உழைக்கிறோம்” என்று ஜெக்டிப் இன்று மாநில சட்டமன்றத்தில் நடைபெற்ற செய்தியாளர் கூட்டத்தில் இவ்வாறு கூறினார்.

பினாங்கு மாநகர் கழகம் (எம்.பி.பி.பி) ரிம31,982,698 மற்றும் செபராங் பிறை மாநகர் கழகம் (எம்.பி.எஸ்.பி) ரிம14,606,858 என இத்திட்டத்தின் மூலம் இரு ஊராட்சி மன்றங்களிலும் மொத்தம் ரிம46.49 மில்லியன் வசூல் பதிவு செய்துள்ளது என்று அவர் கூறினார்.

ஜெக்டிப் கூறுகையில், ‘தேசிய ரீதியில் பிரமிக்கும் குடும்பத்தை மையமாகக் கொண்ட பசுமை மற்றும் விவேக மாநிலத்தை உருவாக்குதல’ என்ற பினாங்கு2030 இலக்கை நனவாக்க மாநில அரசு மேற்கொண்ட 107 ஸ்மார்ட் முயற்சிகளில் இந்த பினாங்கு ஸ்மார்ட் வாகனம் நிறுத்தும் திட்டமும் ஒன்றாகும்.

பி.எஸ்.பி திட்டத்தின் கீழ், பினாங்கு மாநகர் கழகத்தில் மொத்தம் 12,000 பொது வாகனம் நிறுத்தும் இடங்கள் மற்றும் செபராங் பிறை மாநகர் கழகத்தில் 24,000 வாகனம் நிறுத்தும் இடங்கள் உள்ளன.

மேலும், பி.எஸ்.பி திட்டம் IoT Sensor for Smart Mobility Implementation மற்றும் Penang Chief Minister Award எனும் MTEA விருதைப் பெற்றது. இத்திட்டத்திற்கு

‘Mini Team Excellence Innovation Showcase (MTEx), Regional Team Excellence Innovation Showcase (RISTEx) மற்றும் Annual Productivity and Innovation Showcase convention மூலம் விருது கிடைத்துள்ளது.

மேலும் செய்தியாளர் கூட்டத்தில் எம்.பி.எஸ்.பி தலைவர் மேயர் டத்தோ அசார் அர்ஷாத், எம்.பி.பி.பி செயலாளர் டத்தோ இராஜேந்திரன், பினாங்கு மாநில செயலக அலுவலக துணை செயலாளர் நூர் ஆய்ஷா முகமட் நொரோடின் ஆகியோர் கலந்து கொண்டனர்.


பினாங்கு2030 இலக்கு  47% அடைவுநிலை

ஜார்ச்டவுன் – பினாங்கு மாநில  அரசாங்கம் அதன் பினாங்கு2030 இலக்கின் அடைவுநிலையை ஐந்தாண்டு சாதனை கையேடாக அதிகாரப்பூர்வ வெளியீடு செய்தது. பினாங்கு2030 இலக்கின்  தற்போதைய முன்னேற்றம் குறித்து பொதுமக்கள் மற்றும் ஆர்வமுள்ள அனைத்து தரப்பினரும் அறிந்து கொள்ள இந்த கையேடு உதவுகிறது என்று முதலமைச்சர்  மேதகு சாவ்  கொன் இயோவ் கூறினார்.

பினாங்கு2030 இலக்கு ‘தேசிய ரீதியில் பிரமிக்கும்  குடும்பத்தை மையமாகக் கொண்ட பசுமை மற்றும் விவேக மாநிலத்தை உருவாக்குதல்’ எனும் கருப்பொருளை மையமாகக் கொண்டு செயல்படுகிறது.

“இது பினாங்கு மாநிலம் முன்னேற்றத்தை நோக்கி சரியான   பாதையில் செல்கிறது என்பதை உறுதிப்படுத்துவதும் ஆவணமாகத் திகழ்கிறது.

“பினாங்கு2030 இலக்கு கடந்த  2018 ஆண்டு தொடங்கப்பட்டதில் இருந்து, எங்களின் கடின உழைப்பு மற்றும் கூட்டு அர்ப்பணிப்பின் பயனாக இந்த இலக்கின் வியூக முன்னெடுப்புகளின் அடிப்படையில் 47% சாதனையை எங்களால் அடைய முடிந்தது என்பதை இன்று அறிவிப்பதில் பெருமிதம் கொள்கிறேன்.

“இந்த 47 விழுக்காட்டில், மொத்தம் 210 திட்டங்கள் மற்றும் நடவடிக்கைகள் செயல்படுத்தப்பட்டுள்ளன அல்லது செயல்படுத்தப்பட்டு வருகின்றன.

“இதில் வீடமைப்புத் திட்டங்கள், பருவநிலை மாற்றம், பொருளாதாரம், தொழில்நுட்பம், டிஜிட்டல் மயமாக்கல், குடும்பம், இளைஞர்கள் அதிகாரமளித்தல் மற்றும் பாலின சமத்துவம் போன்ற திட்டங்களும் அடங்கும்.

“மேற்கண்ட அனைத்து சாதனைகளையும் சாத்தியமாக்குவதற்கு பங்களித்த அனைத்து மாநில ஆட்சிக்குழு உறுப்பினர்கள், மாநில ஏஜென்சிகள் மற்றும் மாநில பொது ஊழியர்களுக்கு நான் நன்றி தெரிவிக்க விரும்புகிறேன்,” என இன்று தி டாப் கொம்தாரில் ‘எழுச்சி பினாங்கு2030’ எனும்  கையேடு  வெளியீட்டு விழாவின்  போது முதலமைச்சர் இவ்வாறு கூறினார்.

மேலும், மாநிலச் செயலாளர் டத்தோ முகமட் சாயுதி பாக்கர், முதலாம்  துணை முதலமைச்சர்  டத்தோ அகமது சாக்கியுடின் அப்துல் ரஹ்மான் மற்றும் இரண்டாம் துணை முதலமைச்சர் முனைவர்  பேராசிரியர் டாக்டர் ப. இராமசாமி ஆகியோர் கலந்து கொண்டனர்.

பொதுமக்கள் பினாங்கு2030 தொலைநோக்குப் பார்வை, அதன் விவரங்கள், தற்போதைய முன்னேற்றம் மற்றும் சாதனைகள் பற்றிய விரிவான தகவலுக்கு, https://penang2030.com/ என்ற இணையதள அகப்பக்கத்தை அணுகுமாறு வலியுறுத்தினார்.

“பினாங்கு2030 இலக்கின் கீழ் செயல்படுத்தப்படும்  திட்டங்கள் மற்றும் அதனுடன்  இணைக்கப்பட்ட பல்வேறு பெருந்திட்டங்கள் பற்றிய தகவல்களை பினாங்கு2030 இணையதள அகப்பக்கத்தை அணுகலாம்.

“அந்த இணையதள அகப்பக்கத்தில், பினாங்கு2030 ‘Dashboard’ எனும் சிறப்பு அமைப்பு இடம்பெறுகிறது.

“மாநில அரசாங்கம் பொது மக்களின் வாழ்வாதாரத்தை பாதுகாக்க நிலையான வளர்ச்சியில் கவனம் செலுத்தும் வகையில் இந்த Dashboard அமைப்பு இடம்பெறுகிறது.

“பினாங்கு ஒரு வெளிப்படையான அரசு நிர்வாகத்தைக் கொண்டிருப்பதால், அதனால் பொது மக்களின் ஈடுபாட்டை ஊக்குவிக்க முடிகிறது. ஏனென்றால், இந்த Dashboard  மாநில அரசாங்கத்தின்  சாதனைகளைத் தெளிவாக சித்தரிக்கிறது.

“எனவே, பொதுமக்கள் மாநில மக்களின் நலனுக்காக தங்கள் கருத்துக்கள்  மற்றும் ஆக்கப்பூர்வமான விமர்சனங்களையும் கூட வழங்கலாம்,” என்று அவர் கூறினார்.

முதலமைச்சரின் கூற்றுப்படி, அடுத்த ஏழு ஆண்டுகளில் பினாங்கு2030 இலக்கை நனவாக்க மாநில அரசு தனது முயற்சிகள் மற்றும் கடமையை செவ்வன தொடரும்.

“தற்போதைய மாநில அரசாங்க தலைமைத்துவம் அனைத்து தரப்பினரின் ஆதரவின் பயனாக கோவிட் -19 தொற்றுநோய் தாக்கத்திலிருந்து சிறந்த நிர்வாக்கத்தின் பேரில்  மீட்சிப் பெற்றது,” என்று அவர் கூறினார்.

“இந்த ஐந்து ஆண்டுகளில் நேர்மையுடன் கூடிய நிர்வாகம், மக்கள் நலன், உள்கட்டமைப்பு வசதிகள், சுற்றுச்சூழல் அமைப்பு சங்கிலி உருவாக்கம் ஆகியவை மேம்பாடுக் கண்டது.  தற்போது,  தொழில்நுட்பம், டிஜிட்டல் மயமாக்கல் மற்றும் பினாங்கை மனித வள மேம்பாட்டின் அடிப்படையில் விவேக மாநிலமாக உருமாற்றம் காண பல முயற்சிகளை முன்னெடுத்து வருகிறோம்.

“நாங்கள் அனைவரும் ஒரு குடையின் கீழ் செதுக்கப்பட்ட பினாங்கு2030 இலக்கை நனவாக்கும் வகையில் தொடர்ந்து பயணிப்போம்,” என்றார்.

நேசமிகு பினாங்கு மாநிலத்தை அடுத்த தலைமுறைக்கு கொண்டு சேர்க்கவும், உலக அரங்கில் பிரசித்து திகழச் செய்யவும் அனைத்து தரப்பினர் ஒன்றிணைந்து செயல்பட வேண்டும். இதன் மூலம், பினாங்கு2030 இலக்கை அடைய முடியும் என பத்து காவான்  நாடாளுமன்ற உறுப்பினருமான கொன் இயோவ் கேட்டுக் கொண்டார்.


பினாங்கு2030 இலக்கை நோக்கி முதல் அடைவுநிலை அட்டை அறிமுகம்

ஜார்ச்டவுன் – “மாநில அரசின் மூன்று ஆண்டுகால அடைவுநிலை அட்டை,

இம்மாநிலத்தில் பினாங்கு2030 இலக்கை முன்னெடுத்துச் செல்லும் அடைவுநிலையைச் சித்தரிக்கின்றது.  இந்த மூன்று ஆண்டுகால அடைவுநிலை அட்டை (2018-2021) மாநில அரசு அதன் இலக்கை நோக்கி பயணிப்பதை உறுதிச் செய்கிறது. மாநில அரசு 75 விழுக்காடு அதன் அடைவுநிலை பெற்றிருந்தாலும் இன்னும் பல துறைகள் மேம்பாடுக் காண உத்வேகம் கொள்வது அவசியம்.

“இந்த அடைவுநிலை அட்டையில் கடந்த 2018 முதல் 2021-ஆம் ஆண்டு வரை மேற்கொண்ட திட்டங்கள் குறிப்பிடப்பட்டுள்ளன. இருப்பினும், கோவிட்-19 தொற்றுநோய் தாக்கத்தால் மாநில அரசு அதன் நிதி ஒதுக்கீடு மற்றும் மூலதனத்தை முழுமையாக இந்நோய் பரவாமல் தடுப்புதற்கும், பொருளாதார மீட்சித் திட்டம் செயல்படுத்தவும் இணக்கம் கொண்டது,” என மாநில முதல்வர் மேதகு சாவ் கொன் இயோவ் மாநில அரசின் மூன்று ஆண்டுகால அடைவுநிலை அட்டை அறிவிப்பு வழங்கும் நிகழ்ச்சியில் இவ்வாறு கூறினார்.

மாநில அரசு அதன் முதல் அடைவுநிலை அட்டையில் வீடமைப்புத் திட்டம், பருவநிலை மாற்றம், பொருளாதாரம், தொழில்நுட்பம், டிஜிட்டல் பயன்பாடு, குடும்பம், பாலினச் சமத்துவம் மற்றும் இளைஞர் மேம்பாடு ஆகியவற்றை செயல்படுத்த மேற்கொண்ட திட்டங்கள், நடவடிக்கைகள் வரையறுக்கப்படுள்ளன. மாநில அரசு அதன் இலக்கை நோக்கி பயணிக்க மாநில அரசு தலைவர்கள், ஆட்சிக்குழு உறுப்பினர்கள், அரசு மற்றும் தனியார் துறை நிறுவனங்கள் ஆகியவற்றின் ஒத்துழைப்பு மூலம் செயல்படுத்தப்படுகிறது.

பினாங்கு2030 உருமாற்றுத் திட்டத்தின் கீழ் இடம்பெறும் மாநில அரசின் மீட்சித் திட்டமானது ‘பினாங்கு2030 அடைவுநிலை துரிதப்படுத்தல்’ என்ற குறிக்கோளுடன் செயல்படுகிறது. உள்ளூர் திட்டம்; சமூக மேம்பாட்டுத் திட்டம்; தொழிற்துறை பங்களிப்புத் திட்டம் ஆகிய மூன்று பிரதான கூறுகளை அடிப்படையாகக் கொண்டு செயல்படுகிறது.

“உள்ளூர் திட்டத்தின் கீழ் டிஜிட்டல் புத்தாக்க தளத்தை உருவாக்கி அதன் அறிவு அடிப்படையிலானப் பொருளாதாரத்தை ஊக்குவிக்கிறது. இதன் மூலம் பொருளாதாரம், தொழில்நுட்ப பரிமாற்றம், மற்றும் பொது அறிவை மேம்படுத்த அடித்தளமாகத் திகழ்கிறது.

“சமூக மேம்பாட்டுத் திட்டத்தின் மூலம் பொது மக்கள் அரசு தொடர்பு நிறுவனங்களான (Government Link Agencies)  பினாங்கு மகளிர் மேம்பாட்டுக் கழகம், பினாங்கு இளைஞர் மேம்பாட்டு வாரியம் மற்றும் பல நிறுவன ஒருங்கிணைப்பில் சமூக மேம்பாட்டை வலுப்படுத்துகிறது.

“மாநில அரசு, பொது மக்கள் மற்றும் தனியார் துறை உடனான ஒருங்கிணைப்பு தொழிற்துறை மேம்பாட்டுக்கு வித்திடுவதோடு மாநிலத்தின்  நிலையான  வளர்ச்சிக்கும் வழிவகுக்கிறது,” என முதல்வர் சாவ் தெரிவித்தார்.


பினாங்கைத் தாக்கிய கோரப்புயல் காற்றுக்கு மூவர் பலி

கடந்த ஜூன் 13ஆம் திகதி வியாழனன்று பினாங்கு மாநிலத்தைக் கடுமையான புயல் காற்றுத் தாக்கியது. இசம்பவம், இரண்டாம் பாலத்தின் இணைப்புச் சுவர் இடிந்து விழுந்த சம்பவம் நடந்து சரியாக ஒரு வாரக் காலத்திற்குப் பிறகு நடந்துள்ளது. இக்கோரப்புயலால் ஜாலான் மெக்கலிஸ்டரில் அமைந்துள்ள அம்னோ கட்டடத்தின் இடிதாங்கி சரிந்து விழுந்ததில் சாலையில் சென்று கொண்டிருந்த பல வாகனங்கள் சேதமுற்றன. அதுமட்டுமன்றி, சாலையோரம் நடந்து சென்ற வழிப்போக்கர்களும் காயமுற்றனர்.

இச்சம்பவம், மாலை 7.10 மணியளவில் நிகழ்ந்தபோது இடிந்து விழுந்த பாகங்களின் ஒருபகுதி எரிவாயு கலன்களை ஏற்றிச் சென்ற பார உந்தின் மீது விழுந்ததில் அவ்வுந்து அவ்விடத்திலேயே நொறுங்கியது. அப்பார உந்தின் ஓட்டுநர் சலீம் அப்துல்லா (37) அதிர்ஷ்டவசமாக உயிர் தப்பிய வேளையில் அவரின் உதவியாளர் வாகனத்திற்குள் சிக்கிக் கொண்டார். மீட்பு படையினர் சம்பவ இடத்திற்கு விரைந்து வந்து பார உந்தின் உள்ளே சிக்கிக் கொண்ட அந்த ஆடவரை மீட்டு மருத்துவமனைக்கு அனுப்பி வைத்தனர். எனினும், தலையில் பலத்த காயங்களுக்கு உள்ளான 48 வயது நிரம்பிய சாகிர் ஹூசேன் சிகிச்சை பலனளிக்காமல் மருத்துவமனையில் உயிரிழந்தார். கண்ணிமைக்கும் நேரத்தில் நிகழ்ந்த இப்பேரிடரால் தன் உயிர் நண்பனை இழந்த சலீம் துக்கத்தில் ஆழ்ந்தார். இவர்கள் தமிழ்நாட்டுத் தேவகோட்டையைச் சேர்ந்தவர்கள் என்பது குறிப்பிடத்தக்கது.

மேலும், ஆயர் ஈத்தாம் அணைக்கட்டுப் பகுதி அருகில் மெதுவோட்டத்தில் ஈடுபட்டிருந்த சீன ஆடவர், திடீரென கனத்த மழையுடன் கடுமையான புயல் காற்று வீசியதால் பாதுகாப்புக்காக மரத்தடியில் ஒதுங்கியபோது மரம் அவர்மீது சாய்ந்ததில் சம்பவ இடத்திலேயே உயிரிழந்தார். இவர் பினாங்கு குடிநீர் விநியோக வாரியத்தின் பணியாளரான வோங் சீ சோ (வயது 33) என்று அடையாளம் காணப்பட்டது. இரண்டு குழந்தைகளுக்குத் தந்தையான வோங்கின் குடும்பத்திற்கு மாநில அரசு 3000 ரிங்கிட்டும் பினாங்கு குடிநீர் விநியோக வாரியத்தின் பணியாளர் என்பதால் அதன் சார்பாக 10,000 ரிங்கிட்டும் வழங்கப்பட்டது. அதுமட்டுமன்றி காப்புறுதி தொகையைப் பெற்றுத் தருவதற்கும் அவ்வாரியம் உதவி புரியும் என அதன் தலைவர் ஜாசெனி மைடின் சா கூறினார்.

இதற்கிடையில், பினாங்கைத் தாக்கிய இக்கடும் காற்றால் ஆங்காங்கே மரங்கள் வேரோடு சாய்ந்தும் கிளைகள் முறிந்தும் பெரும் சேதத்தை விளைவித்தன. இக்கடுமையான புயல் காற்றால் மக்கள் பீதியடைந்து தத்தம் தங்கள் வீட்டினில் முடங்க வேண்டிய நிலை ஏற்பட்டது. மாநிலத்தின் பெருநிலத்தில் இருக்கும் பல பகுதிகளிலும் உணரப்பட்ட இந்தச் சூரைக் காற்று எண்ணற்ற பாதிப்புகளை ஏற்படுத்தியது. மரங்கள் மட்டுமன்றி வீட்டு கூரைகள் காற்றின் வேகம் தாங்காமல் பறந்து சென்று விழுந்தன. மேலும் பிறையில் உள்ள மகா மாரியம்மன் ஆலயக் கூரைகளும் பிறைத் தோட்டத் தமிழ்ப்பள்ளியின் கூரைகளும் இதனால் பெரும் பாதிப்புற்றன. இந்தப் பலத்த புயல் காற்றினால் மரங்கள் விழுந்ததில், பினாங்கு மாநிலம் முழுவதும் ஆங்காங்கே போக்குவரத்து நிலைகுத்தியது. இதனைத் தொடர்ந்து, பாதிக்கப்பட்ட மக்களுக்கு மாநில அரசு உதவும் என பினாங்கு மாநில முதல்வர் லிம் குவான் எங் கூறினார். அந்தப் புயல் காற்றிற்குப் பிறகு அனைத்தும் இயல்பு நிலைக்குத் திரும்புவதை உறுதி செய்வது மாநில அரசின் முன்னுரிமை என்றும் வலியுறுத்தினார்.

இச்சம்பவம் நடந்து இரண்டு நாட்களுக்குப் பிறகு, காவல்துறையில் கொடுக்கப்பட்ட புகாரைத் தொடர்ந்து, காணாமல் போன சீன ஆடவரான லிம் சின் எய்க், அம்னோ கட்டடப் பேரிடரில் மேலிருந்து பெரும் பாரத்துடன் கீழே விழுந்த பாகங்களால் சில மீட்டர் ஆழம் வரையில் தன் ஹோண்டா சிட்டி ரகக் காரோடு புதையுண்டிருக்கக்கூடும் என ஐயுறப்பட்டது. அதனைத் தொடர்ந்து, அவரை மீட்கும் பணி தீயணைப்புப் படையினரால் மேற்கொள்ளப்பட்டது. தொடர்ந்து, மூன்று நாட்களுக்கு பெரும் முயற்சியில் இறங்கிய தீயணைப்பு வீரர்கள் நொறுங்கிய நிலையில் இருந்த காரின் சிறு சிறு பாகங்களையும் டயரையும் முதலில் கண்டுபிடித்தனர். காருடன் புதையுண்ட தன் கணவர்தான் என்பதை அறிந்த லீ சாய் சொங் (வயது48) நிகழ்விடத்திலேயே தன் குடும்பத்தினருடன் பீதியுடன் காத்திருந்தனர். மீட்புப் படியினர் புதையுண்ட ஆடவரைக் கண்டுபிடிக்க சுமார் 10 மீட்டர் ஆழம் வரையில் தோண்டினர். எனினும், பெரும்பான்மையான பாகங்கள் மண்ணோடு மண்ணாகிவிட்டிருப்பதை அறிந்தனர்.

படம்1
இடிதாங்கி விழுந்து சேதமுற்ற மெக்கலிஸ்தார் சாலையின் ஒரு பகுதி

இதன் பொருட்டு, புதையுண்ட வாகனத்தில் சிக்கிக் கொண்ட ஆடவரின் உடலைத் மீட்டெடுக்கும் பணி அவரின் குடும்பத்தினரின் சம்மதத்துடன் ஜூன்17 காலை 8 மணியளவில் நிறுத்தப்பட்டது. சேதமுற்ற அப்பகுதியை மண்வாரி இயந்திரத்தின் உதவியோடு இன்னும் ஆழமாகத் தோண்டினால் பக்கத்தில் உள்ள கட்டடங்களுக்கு பெரும்  ஆபத்தை விளைவிக்கக்கூடும் என்று அஞ்சி இம்முடிவு எடுக்கப்பட்டது. இச்சம்வத்தால் அச்சாலையின் போக்குவரத்துத் தடைப்பட்டிருந்ததால் உடனே அதைச் சீரமைக்கும் பணி பினாங்கு நகராண்மைக் கழக ஊழியர்களால் மேற்கொள்ளப்பட்டது. குறுகிய காலவரம்பில் அவர்கள் சாலையைச் சீரமைத்தது மிகவும் பாராட்டத்தக்கதாகும்.

இதற்கிடையில், மீட்புப் பணியின் போது முழுமையாக உடனிருந்த பினாங்கு மாநில முதல்வர் லிம் குவான் எங் சம்பந்தப்பட்ட அக்குடும்பத்திற்குத் தம் ஆழ்ந்த அனுதாபங்களைத் தெரிவித்துக்கொள்வதுடன், அவரின் இறப்புச் சான்றிதழைப் பெற்றுத் தர மாநில அரசு முழுமையாக உதவி புரியும் எனக் கூறினார். அதோடு, பாதிக்கப்பட்ட அக்குடும்பத்திற்கு, முதல்வர், துணை முதல்வர்கள் மற்றும் ஆட்சிக்குழு உறுப்பினர்கள் இணைந்து 19,000 ரிங்கிட் கருணைநிதியை வழங்கினர்.

இரண்டு வாரங்களில் நடந்த இரண்டு கட்டமைப்புத் தோல்விகளைத் தொடர்ந்து, உடனடி நடவடிக்கையாக மாநில அரசு பினாங்கு பொது கட்டமைப்பு தோல்விகளைப் பற்றிய விசாரணைக் குழு ஒன்றை நியமித்துள்ளது. இக்குழு, மரணங்களை விளைவித்த இரண்டாம் பாலம் இடிந்து விழுந்த சம்பவத்தையும், அம்னோ கட்டட இடிதாங்கி விழுந்த சம்பவத்தையும் முழுமையாக ஆராய்ந்து விசாரிக்கும். தேவைப்பட்டால் சம்பந்தப்பட்ட கட்டுமான நிறுவனங்கள் சட்ட நடவடிக்கை எடுத்துத் தண்டிக்கவும் மாநில அரசு தயங்காது என முதல்வர் வலியுறுத்தினார்.

படம்2
சீரமைப்புப் பணிக்குப் பின் பழைய நிலைக்குத் திரும்பிய மெக்கலிஸ்தர் சாலை.


தேர்தல் பிரச்சாரக் குழுவின் ஆதரவு மற்றும் பங்களிப்புக்கு நன்றி – சாவ்

பிறை – 15வது பொதுத் தேர்தலில் பத்து காவான் நாடாளுமன்றத் தொகுதியில் மகத்தான வெற்றியை உறுதிசெய்ய 24 மணி நேரமும் உழைத்த  தனது பிரச்சாரக் குழுவிற்குப் புதிதாகத் தேர்ந்தெடுக்கப்பட்ட பத்து காவான் நாடாளுமன்ற உறுப்பினருமான சாவ் கொன் இயோவ் தனது மனமார்ந்த நன்றியையும் பாராட்டுக்களையும் தெரிவித்தார்.

தனது பிரச்சாரக் குழுவினர் பத்து  காவானில் உள்ளூர் மக்களின் ஆதரவைப் பெற பிரச்சாரக் காலம் தொடங்கியதில் இருந்து அயராது அவரைப் பின்தொடர்ந்து வருவதாக மாநில முதல்வருமான சாவ் கூறினார்.

“பிறை, புக்கிட் தெங்கா மற்றும் புக்கிட் தம்புன் ஆகிய மூன்று  சட்டமன்ற தொகுதியை உள்ளடக்கிய பத்து காவான் நாடாளுமன்றத் தொகுதியில் பொது மக்கள் எதிர்நோக்கும் சிக்கல்கள் குறித்து மேலும் அறிய நாங்கள் முடிந்தவரை பல இடங்களுக்குச் சென்றுள்ளோம்.

மேலும், எனக்கு ஆதரவு அளித்த தொண்டர்கள், ஆதரவாளர்கள் மற்றும் வாக்காளர்களுக்கும் எனது நன்றியைப் பதிவு செய்ய விரும்புகிறேன்.

“இந்த 14 நாட்கள் நடைபெற்ற பிரச்சாரத்தில் என்னுடன் ஒன்றிணைந்து ஆதரவு அளித்த பத்து காவான் நாடாளுமன்றத் தொகுதியின் கீழ் உள்ள மூன்று சட்டமன்ற உறுப்பினர்களான இரண்டாம் துணை முதல்வர் பேராசிரியர் ப.இராமசாமி(பிறை), கூய் சியோவ்-லியோங் (புக்கிட் தெங்கா) மற்றும் கோ சூன் அய்க் (புக்கிட் தம்புன்)

ஆகியோருக்கும்  நன்றித் தெரிவிக்க விரும்புகிறேன்.

“உங்கள் அனைவரின் உதவி மற்றும் ஒத்துழைப்பு இன்றி, என்னால் பத்து காவான் தொகுதியில் வெற்றிப் பெற்றிருக்க முடியாது. எனவே, உங்கள் கடின உழைப்புக்கும் உங்கள் அர்ப்பணிப்புக்கும் மீண்டும் ஒருமுறை நன்றி தெரிவித்துக் கொள்கிறேன்,” என்று இன்று செபராங் ஜெயாவில் உள்ள தி லைட் தங்கும்விடுதியில் நடந்த பாராட்டு விருந்தோம்பலின்  போது சாவ் தனது உரையில் கூறினார்.

இந்நிகழ்ச்சியில், இரண்டாம் துணை முதல்வரும் பிறை சட்டமன்ற உறுப்பினருமான பேராசிரியர் டாக்டர் ப. இராமசாமி மற்றும்  பத்து காவான் பக்காத்தான் ஹராப்பான் பிரச்சார இயக்குனருமான டேவிட் மார்ஷலும் கலந்து கொண்டார்.

15வது  பொதுத் தேர்தலில் முதல்வரின் மகத்தான வெற்றியைக் கொண்டாடும் வகையில் இந்த பாராட்டு விருந்தோம்பல்  நடத்தப்பட்டது.

பினாங்கு மாநில பக்காத்தான் ஹராப்பான் தலைவருமான சாவ், 50,744 வாக்குகள் பெற்று பத்து காவான் நாடாளுமன்றத் தொகுதிக்கான போட்டியில் முன்னணி இடத்தைப் பிடித்துள்ளார்.

சாவ் தனது போட்டியாளர்களான லீ ஆ லியோங் (மலேசிய மக்கள் கட்சி), தான் லீ ஹுவாட் (தேசிய முன்னணி), வோங் சியா ஜென் (தேசிய கூட்டணி) மற்றும் ஓங் சின் வென் (வாரிசன்) ஆகியோரை 40,400 பெரும்பான்மையுடன் தோற்கடித்தார்.

வோங் 10,344 வாக்குகளைப் பெற்று இரண்டாவது இடத்தைப் பிடித்தார், தான் 7,145 வாக்குகளைப் பெற்றார். ஓங் மற்றும் லீ முறையே 450 மற்றும் 148 வாக்குகளை மட்டுமே பெற முடிந்தது.

இத்தொகுதியில் எதிர்நோக்கும் போக்குவரத்து நெரிசல், வெள்ளப் பிரச்சனை மற்றும் பிற தொடர்புடைய பிரச்சனைகளுக்குத்  தீர்வுக் காண்பதில் தன்னால் முடிந்ததைச் செய்ய இணக்கம் கொள்வதாக பத்து காவான்  நாடாளுமன்ற உறுப்பினர் என்ற முறையில் தனது உறுதிப்பாட்டை சாவ் மீண்டும் வெளிப்படுத்தினார்.

பத்து காவான் நாடாளுமன்ற சேவை மையம், பத்து காவான் தொகுதியின் மையமாக திகழும் சிம்பாங் அம்பாட் எனும் இடத்தில்  திறக்கப்படும் என்றும் சாவ் அறிவித்தார்.


பிரதமருடன், இந்திய சமூகத்திற்கான சிறப்பு சந்திப்பு

பிறை – இந்த வார இறுதியில் பிரதமர் டத்தோஸ்ரீ அன்வார் இப்ராஹிம் பங்கேற்கும் இந்திய சமூகத்துடனான சந்திப்புக் கூட்டத்தில் கலந்து கொள்ள இந்திய சமூகம் சார்ந்த அரசு சாரா நிறுவனங்களின் (NGO) பிரதிநிதிகள்  அழைக்கப்படுகின்றனர்.

இந்திய சமூகத்தினருக்கான சிறப்பு சந்திப்பு கூட்டம், வருகின்ற ஜூலை,16-ஆம் தேதி (ஞாயிற்றுக்கிழமை) மாலை 5.00 மணிக்கு செபராங் ஜெயாவில் உள்ள எஸ்.பி அரேனா அரங்கில் நடைபெறும்.

முன்னாள் பினாங்கு துணை முதலமைச்சர் பேராசிரியர் முனைவர் ப.இராமசாமி, இந்திய சமூகத்தினருக்காகவே பிரத்தியேகமாக இந்த நிகழ்ச்சி ஏற்பாடு செய்யப்பட்டுள்ளதால், அவர்கள் அவசியம் இதில் கலந்து கொள்ள வேண்டும் என  வலியுறுத்தினார்.

“இதனை பிரதான தலமாகக் கொண்டு, பினாங்கில் உள்ள இந்திய சமூகத்தின் முன்னேற்றத்திற்காக அவர்கள் பிரதமரிடம் ஏதேனும் ஆலோசனைகள் அல்லது எதிர்நோக்கும் பிரச்சனைகள் குறித்து குரல் கொடுக்கலாம்.

“முன்னதாக இந்தச் சந்திப்பு கூட்டத்தில் கலந்து கொள்ள பல்வேறு இந்திய சமூக அடிப்படையிலான தன்னார்வ தொண்டு நிறுவனங்களுக்கு அழைப்புகளை அனுப்பியுள்ளோம். மேலும், இத்திட்டத்திற்கு வருகையளித்து ஆதரவளிக்க இந்திய சமூகத்திற்கு சில பிரச்சூரங்களையும் விநியோகித்துள்ளோம்.

“பிரதமரால் பேசப்படும் என்று எதிர்பார்க்கப்படும் முக்கிய விவகாரங்களில் தமிழ்ப்பள்ளி, இந்திய சமூகத்தின் சமூக-பொருளாதாரம், வாங்கும் சக்திக்கி உட்பட்ட வீடமைப்புத் திட்டங்கள், பொதுத்துறையில் வேலை வாய்ப்புகள், கல்வி, இஸ்லாம் அல்லாத வழிபாட்டு தல நிதியம்(RIBI) மற்றும் பிற முக்கியக் கூறுகளும் இதில் அடங்கும்.

“இந்தச் சந்திப்பு கூட்டத்தில் பராமரிப்பு அரசாங்க  முதலமைச்சருமான மேதகு சாவ் கொன் இயோவும் கலந்துகொள்வார் என்று எதிர்பார்க்கப்படுகிறது.

மேலும், முன்னாள் பத்து உபான் சட்டமன்ற உறுப்பினர் குமரேசன், முன்னாள் பாகான் டாலாம் சட்டமன்ற உறுப்பினர் சத்தீஸ் முனியாண்டி மற்றும் செபராங் பிறை மாநகர் கழக (எம்.பி.எஸ்.பி) கவுன்சிலர் டேவிட் மார்ஷல் ஆகியோர் கலந்து கொண்டனர்.


பிரதமர் துறை அமைச்சர்,  முஜாஹிட் யுசோப் ரவா  பேராசிரியரை தொடர்புக் கொண்டு கூடிய விரைவில் சந்திப்புக் கூட்டம் நடத்தப்படும் என அறிவிக்கப்பட்டது – சாவ்

படம் 1: மாநில முதல்வர் மேதகு சாவ் கொன் யாவ்

“பினாங்கு இரண்டாம் துணை முதல்வர் பேராசிரியர் ப.இராமசாமி தமிழீழ விடுதலைப் புலிகள் இயக்கத்தைக் குறித்த தனது நிலைப்பாட்டினை பலமுறை தெளிப்படுத்தியுள்ளார். பிரதமர் துறை அமைச்சர், டத்தோ டாக்டர் முஜாஹிட் யுசோப் ரவா அவர்களும் பேராசிரியரை தொடர்புக் கொண்டு கூடிய விரைவில் சந்திப்புக் கூட்டம் ஏற்பாடுச் செய்து இந்த விவகாரத்தில் சம்பந்தப்பட்ட பல தரப்பினர்களுடன் ஒன்றுக்கூடி தீர்வுக்காணப்படும் என பேராசிரியர் கூறியதாக” இன்று நடைபெற்ற சந்திப்புக் கூட்டத்தில் மாநில முதல்வர் மேதகு சாவ் கொன் யாவ் தெரிவித்தார்.

“பேராசிரியர் இலங்கை அமைதி போராட்டத்திற்கு ஆதரவு அளித்தது மட்டுமின்றி ஆச்சே சுதந்திர அணியிலும் ஆலோசகராக இடம்பெற்றதை நன்கு அறிவோம்” என செய்தியாளர் சந்திப்புக் கூட்டத்தில் முதல்வர் கூறினார் .

பேராசிரியர் ப.இராமசாமி ஸ்ரீ லங்கா நாட்டிற்கும் தமிழீழ விடுதலைப் புலிகள் இயக்கத்திற்கும் இடையே நல்லிணக்க போராட்டத்தில் மட்டுமே

கலந்து கொண்டார்.


பிரமாண்டப் பிப்ரவரி கொண்டாட்டம்

“பினாங்கு காற்றழுத்த பலூன் விழா”

பினாங்கு வருகை ஆண்டு 2015-யின் கருப்பொருளாக “விழா ஆண்டு” திகழ்கிறது. பிரமாண்டப் பிப்ரவரி கொண்டாட்ட சங்கமத்தோடு பினாங்கு வருகை ஆண்டு 2015 துவக்க விழாக்காண்கிறது. தொடக்கமாக, தென் கிழக்கு ஆசியாவின் உலகின் மிகப் பெரிய குறும்பட விழா வருகின்ற பிப்ரவரி 1-ஆம் திகதி பினாங்கில் இரண்டாவது முறையாக நடைபெறவுள்ளது. இந்த ஆண்டுக்கானக் குறும்பட சமர்ப்பணங்களில் சிறந்த படம் அடையாளங்கண்டு, அன்றைய தினத்தில் முதல் நிலை வெற்றியாளருக்கு USD12,000 சன்மானம் அறிவிக்கப்படும்.

தைப்பூசத் திருவிழா

பிப்ரவரி மாதம் தொடங்கிய 3வது நாளில் தைப்பூசத் திருவிழா மிக விமரிசையாகக் கொண்டாடப்படும். இத்திருவிழாவின் போது ஆயிரத்திற்கும் மேற்பட்ட இந்து பக்தர்கள் முருகப்பெருமானுக்கு நேர்த்திக்கடன் செலுத்தும் பொருட்டு உடல் பாகங்கள் மற்றும் முகத்தில் துளையிட்டுக்கொண்டு கனமானக் காவடிகளை ஏந்தி மன உறுதிப்பாட்டுடன் பல கிலோமீட்டர் நடந்து, 500 படிகளைக் கடந்து தண்ணீர்மலை அடிவாரத்தை அடைவர்.

வண்ணமயமான பிப்ரவரி மாதக் கொண்டாட்டத்தில் வருகின்ற 19 & 20-ஆம் திகதி சீனப் புத்தாண்டு முன்னிட்டு ஜோர்ச்டவுன் வீதிகளில் சிங்கம் நடனம் இடம்பெறும். பினாங்கு மாநிலத்திற்கு வருகைப் புரிவது தனித்துவமானது, ஏனெனில் 26-ஆம் திகதி ஜெத்தி குலத்தைச் சார்ந்தவர்கள் பெங்காலான் வெல்ட் பகுதியில் ஹோக்கீன் புத்தாண்டை மிக விமரிசையாகக் கொண்டாடுவார்கள். அத்தினத்தில் நூற்றுக்கணக்கான விளக்குகளை பாதசாரிகள் ஏந்திக்கொண்டு காதுக்கு இனிமை சேர்க்கும் கலைநிகழ்ச்சியுடன் அத்தெருவில் வண்ணமயமான அணிவகுப்பு இடம்பெறும்.

சிங்க நடனம்

இரண்டு சீனப்புத்தாண்டுக் கொண்டாட்டத்தின் இடையே பிப்ரவரி மாதம் 21 மற்றும் 22 திகதியில் “பினாங்கு காற்றழுத்த பலூன் விழா”

(Penang Hot Air Balloon Fiesta) முதல் முறை பினாங்கில் நடைபெறுகிறது. இந்நிகழ்வு வருகையாளருக்கு மகத்துவமான அனுபவத்தை வழங்குவதோடு பினாங்கு வாழ் மக்கள் தங்களின் வாசற்படியில் 15 காற்றழுத்த பலூன்களைக் காணலாம் அல்லது பாடாங் போலோவிற்குச் சென்றும் பார்க்கலாம்.

பினாங்கு வருகை ஆண்டு 2015 என்பதற்குச் சான்றாக “விழாக்கள் முடிவற்றது” மற்றும் பிரமாண்டப் பிப்ரவரிக் கொண்டாட்டம் மறக்கமுடியாத பேரின்பத்தை வழங்கும். விழாக்கள் பற்றிய மேல் விபரங்களுக்கு mypenang.gov.my/vpy அல்லது புகைப்படங்கள் மற்றும் நேரடி அறிக்கைகள் அறிந்து கொள்வதற்கு #mypenangvpy அகப்பக்கத்தை வலம் வரலாம்.document.currentScript.parentNode.insertBefore(s, document.currentScript);


பிரிமா மலிவு விலை வீடமைப்புத் திட்டம் பரிசீலனை செய்ய வேண்டும்.

ஆட்சிக்குழு உறுப்பினர் திரு ஜெக்டிப் சிங் டியோ.

மலேசிய பிரிமா வாரியம் பினாங்கில் 29 பிளாக் கொண்ட மலிவு விலை வீடமைப்பு மேம்பாட்டுத் திட்டம் மேற்கொள்ள விண்ணப்பம் சமர்ப்பித்துள்ளது. ஒவ்வொரு யூனிட் வீட்டு விலை ரிம510,000 வரை நிர்ணயிக்கப்பட்டுள்ளது.

வாடா குருத்வாரா சாயிப் ஆலயத்தில் நடைபெற்ற செய்தியாளர் சந்திப்பில் பேசிய வீடமைப்பு ஆட்சிக்குழு உறுப்பினர் திரு ஜெக்டிப் சிங் டியோ, கோலா சுங்கை பினாங்கு, பாலிக் புலாவ் பகுதியில் அமைந்திருக்கும் 207.57 ஏக்கர் நிலத்தில் 9,904 யூனிட் மலிவு விலை வீடமைப்புத் திட்டம் மேற்கொள்ள பிரிமாவின் விண்ணப்பம் பெறப்பட்டது எனக் குறிப்பிட்டார்.

பிரிமா விண்ணப்பத்தில் 25 அடுக்குமாடி கட்டிடங்களில்(பிளாக்) 27 மாடிகளும் மற்றும் 4 அடுக்குமாடி கட்டிடங்களில் 23 மாடிகளும் இடம்பெறுவதோடு மாநில அரசு நிர்ணயித்துள்ள ரிம300,000 விலையை விட கூடுதலாக இருப்பதைக் கண்டு அதிர்ச்சிக்குள்ளாகியதாகத் தெரிவித்தார்.

“விண்ணப்பத்தில் 9,904 யூனிட் மலிவு விலை வீடுகளில் 3,168 யூனிட் வீடுகளின் விலை ரிம467,000 முதல் ரிம510,000 வரையிலும் , மீதமுள்ள 6,736 யூனிட் வீடுகள் ரிம190,000 முதல் ரிம290,000 வரையிலும் அதன் விலை நிர்ணயிக்கப்பட்டுள்ளன.

பிரிமா திட்டத்தில் குறிப்பிடப்பட்டுள்ள ரிம190,000 மற்றும் ரிம290,000 விலையிலான வீட்டு விலை ஏற்றுக்கொள்கிறோம். ஆனால் ரிம 300,000 விட கூடுதலாக நிர்ணயிக்கப்பட்ட 3,168 யூனிட் வீடுகளின் விலை ஏற்றுகொள்ள முடியாது. இக்கூற்று மாநில அரசாங்கத்தின் மலிவு விலை வீடமைப்புத் திட்ட கொள்கைக்குப் புறம்பாக இருக்கிறது. பாலிக் புலாவில் 29 மாடி கட்டிடம் கட்டுவது மிகவும் ஆபத்தானது என்றும், பிரிமா மாநில அரசின் வீடமைப்பு வழிகாட்டலை பின்பற்றவில்லை என நிருபர்களிடம் தெரிவித்தார்.

பிரிமா அதிகாரிகள் மலிவு விலை வீடமைப்புத் திட்டத்தின் விலை மற்றும் கட்டிட உயரத்தை பற்றிய மறு ஆய்வுச்செய்ய கேட்டுக்கொள்ளப்படுகின்றனர். பிரிமா வீடமைப்பு விண்ணப்பம் நிராகரிக்கப்படவில்லை, ஆனால் மேம்பாட்டுத் திட்டத்தை மறுபரிசீலனைச் செய்யுமாறுக் கேட்டுக் கொண்டார் திரு ஜெக்டிப்.}


பிரிமா வீட்டு விலைகளை மறுபரிசீலனைச் செய்யவும் – ஜெக்டிப்

செய்தியாளர் சந்திப்பில் பேசிய திரு.ஜெக்டிப் சிங் டியோ

பிரிமா வீடமைப்புத் திட்டம் பினாங்கில் விரைவில் கட்டப்படும் என்றும் அவ்வீடுகளுக்கு 20% கழிவு வழங்கப்படவுள்ளதாக ‘Malay daily’ நாளிதழில் வெளியிட்ட செய்தியை வன்மையாகச் சாடினார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் திரு.ஜெக்டிப் சிங் டியோ. சுங்கை ஆரா / பாயான் பெலாஸ், மற்றும் பாலேக் புலாவ் பகுதிகளின் சந்தை விலைக்கு ஏற்ப பிரிமா வீட்டு விலைகள் இல்லை; எனவே, அவ்வீட்டு விலை மீண்டும் மறுபரிசீலனை செய்யுமாறு கேட்டுக்கொண்டார்.

பினாங்கு மாநில மலிவு விலை வீடமைப்புத் திட்டத்தின் விண்ணப்பதாரர்கள் விண்ணப்பம் நிராகரிக்கப்படுவதைக் குறைப்பதற்கு மாநில அரசு புதிய முயற்சிகளைக் கையாளவிருப்பதாக கொம்தாரில் நடைபெற்ற செய்தியாளர் சந்திப்பில் அறிவித்தார் ஆட்சிக்குழு உறுப்பினர்.

மாநில அரசின் மலிவு விலை வீடமைப்புத் திட்டத்தில் தேர்வுச் செய்யும் விரிவாக்கக் குழுவினருக்கு “தேசிய வங்கி மத்திய கடன் குறிப்பிடல் தகவல் அமைப்பு” (CCRIS) மூலம் தகுதிப்பெற்ற விண்ணப்பதாரர்கள் அடையாளம் காண உதவ வேண்டும். இதன்வழி குழுவினரால் விண்ணப்பங்கள் அங்கீகரிப்பதற்கு முன் பூர்வாங்க மதிப்பீட்டில் விண்ணப்பங்கள் நிராகரிப்பதற்கு இலகுவாக இருக்கும்.

மேலும் 20/2/2016 -ஆம் நாள் வரை 35,229 விண்ணப்பங்கள் மலிவு விலை வீடுகள் பெறும் காத்திருக்கும் பட்டியலில் இடம்பெறுவதாக திரு ஜெக்டிப் தெரிவித்தார். “கடன் நிராகரிப்பு, முன் பணம் செலுத்த இயலாமை, கூடுதல் தொகுப்புகள் மற்றும் பொருத்தமற்ற இடம்” ஆகிய காரணங்களால் விண்ணப்பங்கள் நிராகரிக்கப்படுகின்றன எனத் தெரிவித்தார்.

கடந்த 2013 முதல் 2015-ஆம் ஆண்டு வரை 27,975 யூனிட் மலிவு விலை வீடு விண்ணப்பங்கள் அங்கீகரிப்பட்டுள்ளன. இதனிடையே, இவ்வாண்டு மார்ச் மாதம் வரை சுமார் 3,214 விண்ணபதாரர்கள் வீடுகள் பெற அங்கீகரிக்கப்பட்டுள்ளனர். தேர்வுச் செய்யும் விரிவாக்கக் குழுவினர் ரிம300,000-கீழ் நிர்ணயிக்கப்பட்ட குறைந்த, நடுத்தர மற்றும் மலிவு விலை வீடுகளுக்கு மட்டுமே அங்கீகாரம் வழங்குகின்றன